نووچە نێت | ڕاستگۆیی بێ لایەنی| هاجه‌ر ئه‌حمه‌د: بۆ پێدانى نازناوه‌كه مه‌رجیان رووتبوونه‌وه بوو\nهاجه‌ر ئه‌حمه‌د: بۆ پێدانى نازناوه‌كه مه‌رجیان رووتبوونه‌وه بوو\nJune 2021 02 - 12:58:21\nهاجه‌ر ئه‌حمه‌د كه هونه‌رمه‌ندێكى میسڕى گه‌نجه و ناوبانگى جیهانى هه‌یه، له به‌رنامه‌یه‌كى ته‌له‌ڤزیۆنى ئاشكراى ده‌كات به‌هۆى ئه‌وه‌ى رووتنه‌بووه‌ته‌وه له وه‌رگرتنى نازناوى "جوانترین سیماى جیهان" دوورخراوه‌ته‌وه.\nهاجه‌ر ئه‌حمه‌د كه هونه‌رمه‌ندێكى میسڕییه، له ده‌یان دراما و فیلم به‌شدارى كردووه و ماوه‌یه‌كیش بێژه‌ر بووه، له به‌رنامه‌یه‌كى ته‌له‌ڤزیۆنى كه له كه‌ناڵى حه‌یات په‌خشكراوه ئاشكراى ده‌كات، به‌هۆى ئه‌وه‌ى ئاماده نه‌بووه مایۆى بیكنى له‌به‌ربكات و خۆى رووت بكاته‌وه، له پێشبڕكێیه‌كى جیهانى دوورخراوه‌ته‌وه.\nئه‌وه‌ى سه‌یر بێت كێبڕكییه‌كه له‌سه‌ر سیما بووه نه‌وه‌ك "له‌شولار" كه‌چى ئه‌و كچه هونه‌رمه‌نده رێگه‌ى پێنه‌دراوه به‌شدارى بكات و له لیستى ئه‌و 100 كه‌سه بێت كه ساڵانه به ناوى "جوانترین سیماى جیهان" هه‌ڵده‌بژێردرێن.\nهاجه‌ر ئه‌حمه‌د له ساڵى 1994 له‌دایكبووه و ده‌ستپێكى كارى هونه‌رى بۆ ساڵى 2013 ده‌گه‌ڕێته‌وه.\nگۆرانیەکی تەها قادر قەدەغە کرا\nئیلهام شاهین چۆن ئامۆژگاری ژنان دەکات؟\nکانى ببارێ بڵاوکردەوە\nشیرین ستایشی ئەلیسا دەکات\nنادین سه‌رمامى كازم ساهیره


Saturday, 04.18.2020, 7:16\nشۆڕشێک کە دوای ١٤ ساڵ بە ١٤ رۆژ هەرەس بێنێ کوا شۆڕشە؟\nشۆڕش یان بە زمانی عەڕەبی پێی دەگووترێ ئینقلاب واتای سەروبنکردنی دامودەزگایەکی حوکومەتییە کە باوەڕی بە ئازادی ودێمۆکڕاسیی نییە.ئەو دامودەزگاحوکومەتیە لە لایان خەڵكی وەزاڵەهاتوو لە بنەڕەتداهەلدەکەندرێ ولەناو دەچێ.دەسەلاتیی داهاتووچۆن مامڵە دەگەڵ ئایەندەی ئەو شۆڕشە یان ئەو وڵاتە دەکا پەیوەندیی بە دامەزراندنی دامودەزگای سەردەمیانەو باوەڕمەند بە ئازادی هەیە.جار ناجاریش شۆرش بە لارێدا دەبڕێ وپێناسەی خۆی لە دەست دەدا.نموونەی هەری زیندوو شۆڕشی گەلانی ئێڕان بووە دژی دەسەڵاتی پادشآیی لە ئێڕان کە ئامانجەکانی خۆی نەپێکاوەوبە لارێدا براوە.قسەی ئەو وتارە باس لە سەر ئەو رووداوانەی کە مەلامستەفای بارزانی وبنەماڵەکەی بە شۆرشی ئەیلوولیان ناوزەد کردوە!لەورووداوە تاڵەدا بە هەزاران خەڵکی بێتاوان بوونە قوربانیی کە چی پاشماوەکانی مەلامستەفا ئێستیش نان بە نرخی ئەو رووداوە دەکەن کە ناویان ناوە شۆڕشی ئەیلوول!!\nوشؤڕش بە کەسانی مەلاو دەرەبەگ وسەرۆک هۆزوشێخ تەریقەت وبنەماڵ ناکرێ.لە پشتی سەریی هەر شۆرشێک دووبابەت زۆر گرینگن.سەرکردایەتییەکی لێ‌هاتوووخۆنەویست وفیداکاروزاناودوورناس،هەروەها نەتەوەیەکی هوشیاروخاوەن هەڵویست قسەی یەکەمیان پێیە.گومان لەوەدانییە نەتەوەی کورد لەمێژوودا سەلماندوویەتی کە ئەگەر بە رێکخستن بکرێ ومتمانەی تەواوی بە سەرکردەکانی کورد هەبێ ئامادەیە بەوپەڕی هێز بەشداریی لە سەرهەڵدانێک بکاتا بگاتە ئەو ئامانجانەی کە ساڵهایە خەونی پێوە دەبینێ.\nجەوهەریی شۆڕشی ئەیلوول!\nبنەماڵەی بارزانی وپاشماوەکانی ئەو بنەماڵەیە دەمێکە نان لە سەر شۆڕشی ئەیلوول دەخۆن.بۆخۆیان دەزانن کە مەلای باوکیان چی بەسەر نەتەوەی کورد هێناوە.بەڵام ئەوەی کە کۆمەڵگای کوردەواریی گیرۆدەکردووە تاقمێک رووناکبیرونووسەروشاعیروزانکۆکاری کوردن کە بونە ئامرازی هەستانەوەی بنەماڵەی بارزانی.بنەماڵەی بارزانی دوای ١٩٧٥ هیچ هیوایەکیان نە بە کوردمابوونە بە هەستانەوەی دووبارە لە ژێر ئەو شکستەی کە مەلامستەفای باوکیان بە سەر کوردی هێنا. دوای ئەو کارەساتە کاری سەرەکییان دانیشتن بوولە ژێڕبن دیوارەکانی شآری کەرەج لە تاران تا کوساواکیی شای ئێران خێریان پێ بکاوژیانی رۆژانەیان دابین بکا.\nمرۆڤ کاتیك دوایین دیداری مەلامستەفاووڤدی هاوڕیی دەخوێنێتەوە بە باشی دەردەکەوێ کە هیچکات ئەو بنەماڵەیە بە کاری چارەسەریی کێشەی کورد نایە.لێرە چەند رستەیەک لەو دیدارەی نێوان شای ئێڕان ومەلامستەفاتان وەبیردێنمەوە کە چۆن بە هاسانی پێی لە سەر خوێنی هەزاران شەهید دانابۆ رزگاریی خۆی.هیچ دیلێکی شەڕ بەو جۆرە ناپاڕێتەوە وخۆی چوک ناکاتەوە.لەو دیدارەدائەیوب بارزانی ودوکتورمەحموود عوسمانیش حوزووریان هەبووە.\nمەلا مستەفا بەشآی ئیڕان دەڵێ:\nئێمە میللەتی تۆین،مادام تۆلەورێککەوتنە رازیت وقازانجی ئێڕانی تێدایە کە دایکی ئیمەشە،ئێمەش هیچمان لە سەر نییە! ئێمە لە ژێر فەرمانی ئێوەداین، بڵێ بمرە،دەمرین.بڵێ،بژی،دەژین.ئێمە دڵسۆزی ئێوەبوین ودڵسۆزی ئێوەین ودڵسۆزی ئێوە دەمێنینەوە!\nئەوەیە سرووشتی شۆڕش؟ئەوەیە مرۆڤی شۆڕشگێڕ؟بۆ کەس لێپیچینەوەیان لێ ناکا،ئەگەر ئاواترسنۆک وبێ غیرەت بون،ئەدی بۆ هەزاران مرۆڤی کوردتان بە کوشتدا؟سرنج بدەنە ئەو رستانەوئەو وشآنەی کە مەلا مستەفا بە شآی ئێڕانی گووتووە.مرۆڤی کورد شەرم لە خۆی دەکا کە ساڵهایە ئەو مەلایەیان وەک قارەمانێک پێناسە کردوە!پۆختەی ئەو قسە قۆڕانەی مەلا جەهەروناوەڕۆکی رابووردوویەک بووە کە ناویان نابوو شۆڕش!ژیاننامەیەک لەسەرناوی شۆڕش کە ١٤ ساڵی خایاندوهەزاران کەسی بە کوشتدا،کە چی لە ماوەی ١٤ رۆژدا کۆتایی پێ‌هات وکووژایەوە.!\nمەرجی یەکەم بۆ هەڵگیرساندی هەر شۆڕشێک شآرەزایو کۆمەڵناسیی ئەو شۆڕشەیە.ئەو کۆمەڵناسیەش بە کەسانی فیداکارولێهاتوووخوێنەدەوارورووناکبیروخۆنەویست هەڵدەگیرسێ.بە شێخ ومەلاوتەریقەت ودەرەبەگ وسەرک هۆزوئاغاوەت هیچ شۆرشێکی ناگاتە ئامانج.بەڵگەش ئەو سەرهەڵدانانەی کوردە کە هەرکام بە شێوەیەک شکستیان هێناوە!\nمەرجی دووهەم لە هەر سەرهەڵدان وشۆڕشێکداپرسی ئابوورریەکی بە هێزە،شۆڕش بە بێ ئابووری سەرناگرێ.بۆ ئابووری بە هێزیش بەڕیوەبەرانی شۆڕش دەبێ پشت بە کۆمەڵگاوچین وتوێژەکانی کۆمەڵگا ببەستن.ڕێرەوانی ئەو شۆڕشە لە کەسانی خوێندەوارودیرۆکناس وفیداکار دەبێ پێکبێ.\nمەرجی سێهەمی هەر شۆڕشێک ئەوەیە کە خاوەن هێزودیپڵؤماسیەکی سەربەخۆبێ بۆ ئەوەی کە دووژمن نەیانکاتە داردەستی خۆی ومامڵەی سیاسیان لە سەر بەڕێوە نەبا.پەروەردە رێوەبەرانیی شۆڕش لە خوارووی بدەنەی شۆڕش بۆ سەرووی بەدەنەی شۆڕش پێویستیەکی رۆژانەیە.\nمەرجی چوارەم،خۆگونجاندنە دەگەڵ ئاڵوگۆڕە سیاسیەکانی ناوچەوجیهانی دەرەوەیە.بۆ ئەو کارەگرانەش هەمیسان شۆڕش حەوجێی بە مرۆڤی کارامەودوورناس هەیە.شۆڕش وێنەی رێگایەکی پڕ لە هەورازو نشیوە.جار جار کەوتن هەیە،جارجاریش سەرکەوتن.مرۆڤی شۆڕشگێرلە کەوتنەکان ئەزموون وەردەگرێ ولە سەرکەوتنەکانیشدا خۆی نادۆڕێنێ.\nرێبەرایەتی هەر شۆڕشێک کاتێک دەگەڵ نەیاری کورد دانوستاندن دەکا پێویستە لە خاڵی بەهێزدالە سەر مێزی وتووێژ دابنیشێ نەک بە لاوازیی بەرەو کڕووزانەوە خۆی پەلکێشی وتوووێژ دەگەڵ دوژمن بکا.\nئەوەی بنەماڵەی بارزانی ناویان ناوە شۆڕشی ئەیلوول،کام یەک لەو تایبەتمەدیانە سەرووی تێدا بووە؟لەوەتی ئەو بنەماڵەی هەن دەستی دۆستیی بۆ کەسانێک درێژ دەکەن کە خەون بە نەمانی نەتەوەی کورد دەبینن!ئەوە بۆچوونی من نییە،ژیاننامەی ئەو بنەماڵەیە کە لە بەر چاوانە.دەسەڵاتی بنەماڵەی بارزانی دوای ئەوەی کە سەددامیان بۆ رووخاندین،زۆر ئاشکرایەو لە بەر چاوانە کە چیان بە سەر باشووری کوردستان هێناوە.لە هەموویان تاڵترکاتی خۆی رووداوێک بووکە ناویان نا قیادەمووەقەت بۆ سەرکوتکردنی حیزبەکانی رۆژهەڵاتی کوردستان.لاوازیی وبێدەرەتانیی ئەوحیزبانەش رێگایدا کەقیادەمووەقەت سەربکەوێ وئەوان وەبن بکەون!رووداوێک کە ١٤ ساڵ خەڵک بەکوشت بداولە١٤رۆژدا هەرەس بێنێ،ناوی نانرێ شۆڕش.\nچەند ئاکاڕێکی قێزەونی مەلامستەفا:\nبە کورتیی ئاماژە بە چەندئاکارێکی قڕێژی مەلامستەفا دەکەم کە هیچکات لە لاپەڕەکانی مێژوودا ون نابن.ئەوانە بەشێکی کەمن لەوکردەوانەی کە مەلا مستەفا دژی نەتەوەی کورد بە فیتی دووژمنی کورد ئەنجامی داون.ژیاننامەی ئەو بنەماڵەی تاقە لاپەڕەیەکی باشی تێدابە دی ناکرێ کە مرۆڤی کورد دڵی پێ خۆش بکا.\nیەک: ترۆری ئەسعەد خودایاری بە دەستوری مەلامستەفا بارزانی بە دەستی عەبدووڵڵائیسحاقی یان ئەحمەدتۆفیق\nدوو:تڕۆری سەددیق ئەنجیری بە دەستوری مەلامستەفا بە دەستی کامیل ئاکرەیی کە لە رێبەرانی پاڕتی دێمۆکڕاتی کوردستانی عێڕاق لە ساڵی ١٩٦٠.\nسێ: کوشتنی دوکتور شوان وسەعید ئاڵچی لە ڕێبەرانی پاڕتی دێمۆکڕاتی کوردستانی تورکیە ،بە دەستوری مەلامستەفا بارزانی.\nچوار:کوشتن وتڕۆری خەلیل شەوباش وسلێمان موعینی بە دەستی مەلا مستەفا بارزانی.\nمن نازانم ئەو بەڵایە سەرکردەی شۆڕش بووە یان ترۆریست؟\nدوکتور مەحموود عوسمان کەسایەتیەکی نزیکی مەلا مستەفا بوو،لە کورتە ویدئۆیەکدا لێی دەپرسن،بۆ شۆڕشەکەتان تێک چوووبەردەوام نەبوو؟ لە جوابدا دەڵێ: چۆن شۆڕشەکەمان ،شۆڕشێکی فەشەلولاوازبوو بۆیە تێک ڕووخا وپووچایەوە.\nبەڕێوە بەرانیی هەر سەرهەڵدان وشؤڕشێک سەرەتا دەبێ بە شێوەیەکی زانستیی ئاگاداریی رێوڕێبازیی شۆڕشی کۆمەڵناسی بن لە کوردستان ودەرەوەی کوردستان. مەلای مستەفای ماڵوێران کەری کورد کوا لە مانای شۆڕشی کۆمەڵناسیی تێگەیشتووە؟\nئەوەی کە بنەماڵەی بارزانی وەک شۆڕش پێمان دەفرۆشنەوە،لە سەر بنەمای قسەیەکی قۆڕی مەلامستەفا بونیاد نراوە.مەلای موعینی کوژلە رستەیەکدا ئاوا باس لە ژن دەکا:\nژن دەبێ قاپێ خۆ بشوا!شێوێ خۆ لێ نێ!نانێ خۆ بکا! گانێ خۆ بدا!


ئایا گه‌زیزه شانۆكه‌ی وه‌ك قه‌قنه‌س سوتاند؟ – Denegkan\nbyشکۆ\tDecember 17, 2012\tشانۆ\nئه‌بێ بپرسین چ جیاوازییه‌ك هه‌بوو له نێوان (وه‌ك قه‌قنه‌س ده‌سوتێم)ی گه‌زیزه عومه‌ر و (گۆرانی چایكا)ی ئه‌نتوان چیخۆف؟\nگۆرانی چایكا یاخود گۆرانی ماڵئاوایی ده‌قێكی مۆنۆدرامای ئه‌نتوان چیخۆفه و ته‌واوی ڕووداوه‌كانی له ده‌وری(ڤاسیلی) ئه‌كته‌رێكی(پیاو)ی به‌ساڵاچوی شانۆدا ده‌سوڕێته‌وه كه ته‌واوی ته‌مه‌نی له‌سه‌ر ته‌خته‌ی شانۆ و بۆ خزمه‌تی شانۆ ته‌رخان كردووه و له دوا دواییه‌كانی ته‌مه‌نیشدا هه‌ست به شكست و دۆڕان ده‌كات به‌وه‌ی كه له پای ئه‌و هه‌موو خزمه‌ته‌ی پێشكه‌شی كردووه هه‌میشه بینه‌ران له دوای ته‌واو بوونی هه‌ر نمایشێك جگه له چه‌پڵه‌ڕێزان و گوڵبارانكردنی، هیچ شتێكی تریان پێی نه‌به‌خشیووه، به مانایه‌كی تر ئه‌م ئه‌كته‌ره هه‌موو ته‌مه‌نی خۆی به‌شانۆ به‌خشیووه بۆ ساته خۆشه‌كانی بینه‌ران و چێژوه‌رگرتنیان له نواندنه‌كانی ئه‌م، به‌ڵام دواجاری هیچ كامێك له‌و بینه‌رانه‌ی كه گۆلبارانیان كردوه ئاماده نه‌بوونه وه‌كو مرۆڤێكی ئاسایی بۆ ئه‌م ئه‌كته‌ره بڕوانن و مامه‌ڵه‌ی له‌گه‌ڵدا بكه‌ن.”ڤاسیلی: به‌ڵام هیچ كه‌سێكیان ئاماده‌نه‌بوون كچێك یان خوشكێكی خۆیان بكه‌نه هاوسه‌رم……..”.\nبه‌شێكی تری ده‌قه‌كه‌ی چیخۆف باس له ژیانی ئه‌كته‌ره‌كه ده‌كات كه له ناو هۆڵی شانۆدا ده‌یگوزه‌رێنێت و ئه‌م حاڵه‌ته‌ش توشی كێشه‌ی به‌رده‌وامی ده‌كات له‌گه‌ڵ (ئیكۆرگا و پیترۆشكا) كه ئه‌م دووانه هه‌میشه توشی سه‌رئێشه‌ی ده‌كه‌ن و هێنده‌ی تر ئازاره‌كانی زیاد ده‌كه‌ن.\nله پاڕتێكی تری تێكسته‌كه‌شدا (ڤاسیلی) ئه‌و دیمه‌نانه نمایش ده‌كاته‌وه كه ڕۆژانێك له ڕێی نواندنیانه‌وه هه‌ر له‌سه‌ر ئه‌و ته‌خته‌یه بینه‌رانی پێی سه‌رسام كردووه ئه‌وانیش دیمه‌نه‌كانی (هاملێت و شالیر و ئۆتێلۆ)ن. دواتریش هه‌ر خۆی پێكه‌نینی به خۆی و پیشه‌كه‌ی دێت.\nشانۆیی (وه‌ك قه‌قنه‌س ده‌سوتێم)ی گه‌زیزه عومه‌ریش سه‌رگوزشته‌ی ژنه ئه‌كته‌رێكی شانۆیی ده‌گێرێته‌وه كه له‌گه‌ڵ ده‌ركه‌وتنی له‌سه‌ر ته‌خته‌ی شانۆ گوێبیستی مشتومڕی نێوان ئه‌و و كادرانی پشت كه‌والیس ده‌بین ئه‌و مشتومڕه‌ش جارێك له‌گه‌ڵ ده‌رهێنه‌ر و جارێك له‌گه‌ڵ جێبه‌جێكاری ڕووناكیدایه هه‌مان حاڵه‌تی (ڤاسیلی) دوباره ده‌بێته‌وه له مشتومڕه‌كه‌یدا له‌گه‌ڵ ئیكورگا و پیترۆشكا. له درێژه‌ی نمایشه‌كه‌دا ئه‌كته‌ری نمایشه‌كه‌ی گه‌زیزه هاوشێوه‌ی (ڤاسیلی)ی چیخۆف ده‌ست ده‌كات به نمایشكردنه‌وه‌ی ئه‌و دیمه‌نانه‌ی كه ڕۆژانێك به‌ر له ئێستا له‌سه‌ر ته‌خته‌ی شانۆ بینه‌رانی پێیان سه‌رسام كردووه له دواجاریشدا ده‌داته قاقای پێكه‌نین وه‌ك گاڵته كردنێك به‌و مێژووه‌ی خۆی كه ئه‌میشیان نزیكیه‌كی زۆری هه‌یه له‌گه‌ڵ دیمه‌نه‌كانی هاملێت و شالیری شكسپیر كاتێ ڤاسیلی نمایشیان ده‌كاته‌وه.\nچیخۆف له زمانی كاره‌كته‌ره‌كه‌یه‌وه به درێژایی نمایشه‌كه باس له بێئه‌مه‌كی و به‌رژه‌وه‌ندخوازیی بینه‌ران ده‌كات به‌رامبه‌ر ئه‌كته‌ره‌كه‌ی، گه‌زیزه‌ش له سه‌رتاپای نمایشی (وه‌ك قه‌قنه‌س ده‌سوتێم) جه‌خت له‌سه‌ر هه‌مان حاڵه‌ت ده‌كاته‌وه به‌ڵام حاڵه‌ته‌كه لای گه‌زیزه به جۆرێكی تر ده‌گۆڕێ به‌وه‌ی كه ئه‌م به شێوه‌یه‌كی گشتگیر باس له بینه‌ر ناكات به‌ڵكو باس له ته‌نها یه‌ك بینه‌رێك ده‌كات كه ئه‌ویش (خۆشه‌ویست)ی ئه‌كته‌ره‌كه‌یه. كۆی باس كردنه‌كه‌ش له چه‌ند گۆشه‌یه‌كی پوختدا دیاریده‌كرێت، ئه‌وانیش به‌هه‌ند وه‌رنه‌گرتنی پیشه‌ی ئه‌كته‌ریی له‌لایه‌ن خۆشه‌ویسته‌كه‌یه‌وه بۆیه ئاماده‌ی نمایشه‌كانی نابێت، یاخود گرنگیدان و خۆشه‌ویستنی ئه‌كته‌ره‌كه له لایه‌ن خۆشه‌ویسته‌كه‌یه‌وه بۆ مه‌به‌ستێكی تایبه‌ت و شه‌خسی كه دواجار وا له ئه‌كته‌ره‌كه ده‌كات بێته نێو بینه‌ر و پرسیار له نیازپاكی خۆشه‌ویسته‌كه‌ی بكات كه ئایا ئه‌وی بۆ چی و بۆ چ مه‌به‌ستێك ده‌وێت و له پرسیاركردنیش به‌ده‌وام ده‌بێ و بۆچوونی به‌شێك له ئاماده‌بووانی نمایشه‌كه وه‌ردرگرێت به‌بێ ئه‌وه‌ی كه بۆچوونی كه‌سیان راست ده‌ربچێت و ئه‌كته‌ره‌كه بگه‌یه‌نێته ئه‌و بڕوایه‌ی كه ئایا خۆشه‌ویسته‌كه‌ی ئه‌وی بۆ چی ده‌وێت. دیاره ئه‌مه‌ش وا دێته پێش چاو كه به هه‌ند وه‌رنه‌گرتنه‌ی بۆچوونی ئاماده‌بووان كارێكی پێشوه‌خت بریار لێدراو بێت و ته‌نها وه‌كو ته‌كنیكێكی نواندن بێت، ئه‌گینا ناكرێ هه‌موو بۆچونه‌كان هه‌ڵه‌بن و ئه‌كته‌ره‌كه به هیچیان رازی نه‌بێت تا له كۆتاییدا خۆی ئاشكرای ده‌كات كه خۆشه‌ویسته‌كه‌ی بۆچی ئه‌می ویستووه.\nئێستا دوای خستنه‌ڕووی پوخته‌ی ده‌قه‌كه‌ی ئه‌نتوان چیخۆفی ڕووسی با به‌راووردێك له نێوان ئه‌م تێكسته و شانۆیی (وه‌ك قه‌قنه‌س ده‌سوتێم)ی گه‌زیزه عومه‌ر بكه‌ین و خاڵه جیاوازه‌كان بدۆزینه‌وه. گرنكترین خاڵی جیاكاری گه‌زیزه له‌گه‌ڵ چیخۆفدا گۆڕینی كاره‌كته‌ره‌كه‌یه له كاره‌كته‌رێكی پیاوه‌وه بۆ كاره‌كته‌رێكی ژن، ئه‌مه‌ش ڕه‌نگه په‌یوه‌ندی به‌و گوتاره فیمینیزمییه‌وه هه‌بێت كه ته‌واوی شانۆی گه‌زیزه عومه‌ری له‌سه‌ر بنیات نراوه و ده‌یه‌وێت شانۆكه‌ی شانۆیه‌كی ژنانه بێت و تێیدا ئازاره‌كانی ژن ته‌رح بكات، هه‌ر له گۆڕینی ڕه‌گه‌زی كاره‌كته‌ریشه‌وه چه‌ند جیاوازییه‌كی تر وه‌ك حه‌تمیه‌ت خۆیان فه‌رز ده‌كه‌ن ئه‌ویش به هۆی گۆڕینی ڕه‌گه‌زه‌كه‌وه‌یه بۆ نمونه ڕوانینی بینه‌ران بۆ ئه‌كته‌ره‌كه وه‌ك كاڵایه‌كی مادی و ڕوانێكی ته‌جرید كه ته‌نها له جه‌سته‌دا چڕ ده‌بێته‌وه، یان خه‌م و ئازاره‌كانی ئه‌كته‌ری ژن له ساته‌كانی نێو هۆڵدا له كاتی پرۆڤه یان پێش و دوای نمایش كه هه‌ڵبه‌ته جیاوازتره له موعاناتی ئه‌كته‌ری پیاو.\nده‌قئاوێزان كردن له نێوان وه‌ك قه‌قنه‌س ده‌سوتێم و گۆرانی چایكا ئه‌زمونێكی جیاواز بوو له لایه‌ن گه‌زیزه عومه‌ره‌وه ئه‌نجامدرا، به‌ڵام پرسیار ئه‌وه‌یه ئایا ده‌رهێنه‌ر خۆی چ وه‌ڵام و ته‌بریرێكی هه‌یه بۆ ئه‌م پرۆسه‌یه؟یاخود ئایا ئه‌سڵه‌ن ئه‌و دان به‌وه‌دا ده‌نێت كه (گۆرانی چایكا) سه‌رچاوه‌ی ده‌قی (وه‌ك قه‌قنه‌س ده‌سوتێم)ه؟ئه‌گه‌ر نیه‌تی ئه‌و دانپێدانانه‌ی هه‌بێ بۆچی له په‌راوێزی نمایشه‌كه‌دا ئاماژه‌ی پێی نه‌داوه؟! یاخود بۆچی هه‌ر له بنه‌ڕه‌ته‌وه ئیشی له تێكسته‌كه‌ی چیخۆفدا نه‌كرد؟خۆ ئه‌كرا هه‌ر هه‌مان ده‌ق بێت به‌ڵام ڕه‌گه‌زی كاره‌كته‌ره‌كه بگۆڕێت بۆ ڕه‌گه‌زی مێ به‌و پێیه‌ی شانۆكه‌ی ئه‌و واده‌خوازێت.به‌ڵام ئه‌كرێ ئه‌م گریمانه و پێشنیاره‌ی ئێمه بایه‌خێكی ئه‌وتۆی نه‌بێ به‌و پێییه‌ی هه‌میشه گه‌زیزه عومه‌ر له به‌رهه‌مه‌كانیدا وه‌كو(ده‌رهێنه‌ر و نوسه‌ری ده‌ق) ناسراوه، به مانایه‌كی تر ره‌نگه ته‌نها گه‌زیزه خۆی بزانێت كه گه‌زیزه‌ی ده‌رهێنه‌ر چ جۆره ده‌قێكی ده‌وێت بۆ ئیشكردن!\nنادیاری زه‌مه‌نی كاره‌كته‌ر و زه‌مه‌نی نمایش\nبه ده‌ركه‌وتنی ئه‌كته‌رێكی پیر و ده‌نگ نزمی بێتوانا ده‌سپێكی نمایش ڕاده‌گه‌یه‌نرێ، دوای ووتنی چه‌ند حیوارێك به‌و شێوه‌یه ئیتر نواندن ده‌چێته ئاستێكی تر، واتا دابڕانێكی ڕیشه‌یی ڕووده‌دات به‌وه‌ی كه ڕوونده‌بێته‌وه ئه‌و ده‌ركه‌وتنه‌ی سه‌ره‌تا نواندنه‌وه‌ی دیمه‌نێكه له نمایشه‌كانی پێشووی ئه‌كته‌ره‌كه، ئه‌م حاڵه‌تی به به‌رده‌وامی له نمایشه‌كه‌دا دووباره ده‌بێته‌وه ئه‌مه‌ش وا له بینه‌ر ده‌كات كه زه‌مه‌نی ئێستا و ڕابردووی ئه‌كته‌ر و ئه‌و زه‌مه‌نه‌ی كه نمایشی تێدا ده‌كرێ تا ڕاده‌یه‌ك ئاڵۆز وه‌ربگرێت و توشی شه‌ڵه‌ژانێكی زهنی بێت. هه‌ڵبه‌ت ئه‌مه ناچێته ئه‌و قاڵبه‌وه كه ده‌رهێنه‌ر به مه‌به‌سته‌وه كاری له‌سه‌ر تێكشكاندنی زه‌مه‌نی نمایش كردبێت دووباره زه‌مه‌نێكی جیاوازتر بخوڵقێنێته‌وه چونكه له وه‌ها حاڵه‌تێكدا بینه‌ر توشی ئه‌و شڵه‌ژانه نابێت و پلانه داڕێژراوه‌كانی ده‌رهێنه‌ر ده‌بنه ده‌لیلی رێكخستنه‌وه‌ی بینینی بینه‌ر، به‌ڵكو ئه‌مه چاره‌سه‌ر نه‌كردن و جیانه‌كردنه‌وه‌ی حاڵه‌ته‌كانه كه به‌سه‌ر ئه‌كته‌ردا تێده‌په‌رێت و ده‌رهێنه‌ریش به‌رپرسی یه‌كه‌می دروستبوونی ئه‌و دۆخه‌یه. بۆیه نه‌ده‌كرا ئه‌و حاڵه‌ته به‌سه‌ر شانۆكارێكی وه‌كو گه‌زیزه‌دا تێپه‌رێت كه ساڵانێكه شێواز و ڕێچكه‌یه‌كی تایبه‌ت به خۆی دۆزیوه‌ته‌وه له ئیشكردنیدا له‌نێو شانۆدا.\nته‌وزیفكردنه‌وه‌ی پێدراوه‌كانی سه‌ر شانۆ\nجۆزیف شاینا ده‌لێ “ئیشی ئه‌كته‌ر گۆرینی ته‌نه ئاسایی و سواوه‌كانی سه‌ر ته‌خته‌ی شانۆیه بۆ ته‌نی جیاواز و كه‌شف نه‌كراو، بۆ نمونه ئه‌شێ ئه‌و كورسییه‌ی كه ڕۆژانه بۆ دانیشتن به‌كاریدێنین له شانۆدا چه‌ندین وه‌زیفه و ده‌لاله‌تی جیاوازی پیببه‌خشین، وه‌ك زیندان یان كۆشك یان هه‌ر شتێك كه بمانه‌وێ به‌كاریبهێنینه‌وه. یاخود پێڵاو كه له ژیانی ئاساییدا بۆ جوانكاری و پاراستنی پێیه‌كانمان به‌كاردێنین ئه‌شێ له پرۆسه‌یه‌كی شانۆییدا ته‌واو خاڵی بكه‌ینه‌وه له‌و وه‌زیفه سواوه‌ی كه له ژیاندا پێی دراوه”(1) ئه‌گه‌ر بێئه‌مه‌كی نه‌بێ دیوی ناوه‌وه‌ی ئه‌م ڕسته‌یه به‌شێوه‌یه‌كی زۆر پشتگوێ خرابوو له شانۆییه‌كه‌ی گه‌زیزه عومه‌ردا له‌به‌ر ئه‌وه‌ی ئه‌و پێدراوانه‌ی له‌م نمایشه‌دا بینران له‌سه‌ر ته‌خته‌ی شانۆ بریتی بوون له ستونێكی جڵهه‌ڵواسین و چه‌ترێك و چوار ستێجی چوار گۆشه و كۆمه‌ڵێك جلوبه‌رگ بوون. له ته‌واوی ئه‌م ماتریالانه‌دا ئه‌وه‌ی كه زۆرترین ئیشی له‌سه‌ر كرابوو و به‌كارهێنابوو واتا مانای جیاواتری پێبه‌خشاربوو له‌وه‌ی كه هه‌یه چوار ستێجه چوارگۆشه‌كه بوون ئه‌وانیش له ڕێگه‌ی پێدانی ده‌لاله‌ته‌كانی (ماڵ و سجن و حه‌شارگه و ئاوێنه و ته‌خته‌ی شانۆ و ……هتد). به‌ڵام ئه‌م ته‌وزیفكردنه‌وه‌یه‌ی ستێجه‌كان له هیچ كام له ته‌نه‌كانی تری سه‌ر شانۆ نه‌ده‌بینران تا بینه‌ر هه‌ست به (زیاده)بونیان نه‌كات له‌سه‌ر شانۆ. چه‌تره‌كه‌ی ده‌ستی دیاری عومه‌ر زۆر له‌وه ساده‌تر بوو كه ده‌بینرا واتا ته‌نانه‌ت وه‌كو ماتریاله بنه‌ڕه‌تیه‌كه‌ی خۆشی مامه‌ڵه‌ی ڵه‌گه‌ڵدا نه‌كرا! ئه‌مه له كاتێكدا چه‌تر له نمایشه‌كانی شانۆكاری عێراقی صه‌ڵاح قه‌صه‌ب و شانۆ وێنه‌ییه‌كه‌یدا زۆر به دیقه‌ت ئیشی له‌سه‌ر ده‌كرێ و به ته‌واوی داده‌ماڵرێت له مه‌فهومه سواوه‌كه‌ی خۆی دیاره من لێره‌دا مه‌به‌ستم نیه گه‌زیزه له مه‌نزوری صه‌لاح قه‌صه‌به‌وه بۆ ئه‌و ماتریاله بڕوانێت، نا به‌ڵكو ده‌بوو زۆر قوڵتر كاری له‌سه‌ر ئه‌و پێدراوه بكردایه تاكو ئه‌و به‌كارهێنانانه‌ی پێشووی چه‌تر بیری بینه‌ر به‌رێته‌وه كه پێشتر بینراوه و له زاكیره‌ی به‌شێك له بینه‌ردا چه‌سپیووه، چونكه هه‌میشه كه‌سی داهێنه‌ر وا له كه‌سانی دوای خۆی ده‌كات كه قۆلتر بۆ به‌و بابه‌ته بڕوانن كه ئه‌م داهێنانی تێدا كردووه تا بتوانن ئه‌و داهێنانه تێپه‌ڕێنن و ئه‌لته‌رناتیڤی تازه بخه‌نه شوێنی، به‌مانایه‌كی تر لێپرسراویه‌تی زیاتر ده‌كه‌وێته سه‌ر كه‌سه‌ی كه ده‌یه‌وێ دووباره مانای تازه به‌و بابه‌ته ببه‌خشێت.\nنواندن وه‌ك ره‌گه‌زی بنه‌ڕه‌تی له نمایشه‌كه‌دا\nووشه‌ی وێنه‌یی پانتاییه‌كی فراوانتر له زهنی بینه‌ردا به‌جێده‌هێڵێت و وا له بینه‌ر ده‌كات ته‌واو ره‌ها بێت له لێكدانه‌وه و وێناكردنی ووشه ده‌ربڕدراوه‌كه ئه‌گه‌ر له حاڵه‌تێكا كه چاوه‌كانیشی داخستبێت، ئه‌مه‌ش كاتێك به‌رجه‌سته ده‌بێت كه ئه‌كته‌ر له‌وپه‌ڕی ره‌هاییه‌ته‌وه نواندن بكات و ده‌ربڕی ووته‌كانی بێت نه‌ك ته‌نها سه‌رپێییانه و سه‌ر زاره‌كی بێت، چونكه وێنه‌ی له‌فزی ده‌توانێت جۆرێك له زمان بخولقێنێت كه له سه‌روی زمانی ئاساییه‌وه بێت. هه‌ڵبه‌ت ئه‌كته‌ری (وه‌ك قه‌قنه‌س ده‌سوتێم) سه‌رزاره‌كیانه نه‌بوو به واتای ووشه، به‌ڵام له به‌رامبه‌ردا هه‌ست به‌و هێنده‌ش به‌و قوڵییه نه‌ده‌كرا كه پێویسته بۆ گه‌یاندنی ئه‌و حاڵه‌ته‌ی سه‌ره‌وه كه باسكرا. ئه‌كته‌ر له‌م نمایشه‌دا بۆ ده‌بڕینی به‌شێك له خه‌مه‌كان جۆره ده‌نگێكی نائاسایی ده‌رده‌بڕێت ئه‌ویش له ڕوونترین پێناسه‌یدا به هۆره یان سیاچه‌مانه‌ی ناوچه‌ی هه‌ورامان ناوده‌برێت ئه‌مه‌ش ته‌حویل بوونێكی باشه وا ده‌كات ئه‌كته‌ر له قه‌تیش بوون و خۆدووباره‌كردنه‌وه ده‌رباز بێت و هاوكاتیش وه‌ك سروت و شیوه‌نێك له‌و ڕێگه‌یه‌وه ئازار و خه‌مه‌كانی ده‌ریده‌بڕێت كه به هۆی هونه‌ره‌كه‌یه‌وه توشی هاتووه، به‌ڵام ئه‌مانه به‌س نین بۆ ئه‌كته‌ری نمایشی مۆنۆدراما چونكه سێنته‌ری سه‌ره‌كی نمایش هه‌ر خۆیه‌تی و ته‌واوی میحوه‌ره‌كان به ده‌ستی ئه‌وه‌وه‌ن، بۆیه هه‌میشه ده‌رهێنه‌ری به ئاگا له نمایشی مۆنۆدرامادا پشته به ئه‌كته‌ری به ئه‌زموون و خاوه‌ن خه‌زینه‌ی مه‌عریفی ده‌به‌ستێت به‌ڵام ئه‌مه نه‌چێته ئه‌و باره‌ی كه كه‌مكردنه‌وه بێت له هه‌وڵه‌كانی مامۆستا گه‌زیزه و دیاری عومه‌ری ئه‌كته‌ر\nباشترین ڕێگا بۆ دۆزینه‌وه‌ی كاره‌كته‌ر له ڕێگه‌ی كرده‌ی درامی مه‌دلوله‌وه ده‌بێت(2) ئه‌گه‌ر له‌م دێره‌وه هه‌ڵسه‌نگاندن بۆ كاره‌كته‌ره‌كانی شانۆیی (وه‌ك قه‌قنه‌س ده‌سوتێم) بكه‌ین ده‌كه‌وینه به‌رده‌م ئه‌و دووڕیانه‌ی كه ئایا دیاری عومه‌ری ئه‌كته‌ر له رێگه‌ی نواندنه مۆنۆدرامیه‌كه‌یه‌وه توانی كاره‌كته‌ره‌كان به ڕوونی بخاته‌ڕوو یاخود ته‌نها جووڵه و گوزارشته‌كانی بۆ هه‌موو كاره‌كته‌ره‌كان دووباره ده‌كرده‌وه؟ دیاره لێره‌دا ناكرێ حوكمێكی كۆنكرێتی یه‌كلاكه‌ره‌وه بدرێت به‌وه‌ی كه یه‌كێك له‌و دوو ئیختیاره هه‌ڵبژێردرێت به‌ڵكو ته‌واوی نواندنی ئه‌كته‌ره‌كه دابه‌ش بكرێت بۆ دوو میحوه‌ر كه یه‌كێكیان ئه‌وه‌یه دیاری عومه‌ر به هه‌ندێك ئاماژه‌ی جه‌سته و ده‌نگه‌وه كاره‌كته‌رێكی ته‌واو ڕوونی دروست ده‌كرد و له میحوه‌ری دووه‌میشدا ئه‌و حاڵه‌ته لاواز ده‌بوو به‌راده‌یه‌ك وێنای كاره‌كته‌ر وون ده‌بوو و نه‌ده‌ما ئه‌م حاڵه‌ته‌ش به ڕوونی له‌و كاته‌دا ده‌ركه‌وت كه ئه‌كته‌ر له‌سه‌ر ته‌خته‌ی شانۆ هاته خواره‌وه و كه‌وته دیالۆگكردن له‌گه‌ڵ بینه‌ردا.\n7_11_2012 نمایشی (وه‌ك قه‌قنه‌س ده‌سوتێم) ده‌رهێنانی گه‌زیزه عومه‌ر و نواندنی دیاری عومه‌ر وه‌ك دوا به‌رهه‌می تیپی هاوڕێیانی گه‌زیزه له هۆڵی سه‌عد عه‌بدوڵا له هه‌ولێر نمایش كرا.\n(1)ئه‌م زانیارییانه له چاوپێكه‌وتنێكمدا له دكتۆر فازڵ ئه‌لسودانی وه‌رگیراوه كه چه‌ندین لێكۆلینه‌وه‌ی هه‌یه ده‌رباره‌ی ته‌وزیفكردن و پێدانه‌وه‌ی ده‌لاله‌ت به مه‌وجوداته‌كانی سه‌ر شانۆ به تایبه‌تی له تێگه‌یشتنی(جۆزیف شاینا)وه.\n(2) صناعه المسرحیه، تالیف ستیوارت كریفش، ترجمه د.عبدالله معتصم الدباغ\nشكۆ عومه‌ر كاكه‌ڕه‌ش*\n*خوێندكاری دوا قۆناغی ئه‌كادیمیای هونه‌ره‌جوانه‌كانی به‌غدا/به‌شی هونه‌ره‌كانی شانۆ\nPrevious خودایه‌ك له‌په‌ڕه‌ی گوڵ یاخود بتێك له‌خوێن\nNext (مانی) ژیان و پەیامەکەی


◄ Sonuç: Found 255, page 1 of 26 Items per page: 🗐 1 🗐 5 🗐 10 🗐 25 🗐 50 🗐 100\n👁 Bu başlık 3,347 defa görüntülendi\nهاتنی گەشتیار لە جەژنی قورباندا 349 هەزار بوه و بە [ Daha... 👁] ✖ ✖ ✖ 0 1 ✔ 89% ✍ H.B. 2-9-2018 12:22:33\n👁 Bu başlık 2,519 defa görüntülendi\n%80ی ناوچە گەشتیارییەکانی سنووری پارێزگای هەولێر ک [ Daha... 👁] ✖ ✖ 0 1 ✔ 91% ✍ J.O.E. 17-8-2019 4:04:27\n📊 10 هەزار گەشتیار ڕوویان لەهەڵەبجە کردووه Anket ve istatistik\n📅 Da eklendi Jul 22 2015 10:45PM\n👁 Bu başlık 12,217 defa görüntülendi\nڕۆژنیوز - شرام هەورامی بەگوێرەی ئامارەکانی بەڕ [ Daha... 👁] ✖ ✖ ✖ 0 0 ✔ 66% ✍ H.B. 22-7-2015 22:45:52\n📊 105 هەزار گەشتیار هاتوونەتە هەرێمی کوردستان Anket ve istatistik\n📅 Da eklendi Aug 9 2013 4:29PM\n👁 Bu başlık 11,642 defa görüntülendi\nوتەبێژی دەستەی گشتی گەشتوگوزاری هەرێمی کوردستان ئا [ Daha... 👁] ✖ ✖ ✖ 0 0 ✔ 89% ✍ H.B. 9-8-2013 16:29:18\n📊 145 هەزار گەشتیار هاتوونەتە هەرێمی کوردستان Anket ve istatistik\n📅 Da eklendi Sep 4 2017 11:04AM\n👁 Bu başlık 3,266 defa görüntülendi\nوتەبێژی دەستەی گەشتوگوزاری هەرێم ئاشکرای دەکات تا [ Daha... 👁] ✖ ✖ ✖ 0 1 ✔ 89% ✍ E.Î.F. 4-9-2017 11:04:49\n📊 15 هزار گەشتیار دێ سەرەدانا زاخۆ کەن Anket ve istatistik\n📅 Da eklendi Sep 2 2017 2:15PM\n👁 Bu başlık 4,489 defa görüntülendi\nبەرپرسێ راگەهندنا گشەتوگۆزارا زاخۆ راگەهاند، بۆ جە [ Daha... 👁] ✖ ✖ ✖ 0 0 ✔ 93% ✍ E.Î.F. 2-9-2017 14:15:08\n📊 167 هەزار گەشتیار بۆ سەری ساڵی 2020 هاتوونەتە هەرێمی کوردستان Anket ve istatistik\n📅 Da eklendi Jan 4 2020 11:54PM\nدەستەی گشتی گەشت و گوزاری هەرێمی کوردستان رایگەیان [ Daha... 👁] ✖ ✖ 0 2 ✔ 93% ✍ B.J. 4-1-2020 23:54:43\n👁 Bu başlık 2,097 defa görüntülendi\n📊 27 ھەزار گەشتیاران سەرەدانا جھێن گەشتیاریێن دھۆکێ کریە Anket ve istatistik\n📅 Da eklendi Mar 27 2017 1:02PM\nدواڕۆژ، رەڤەند گوھەرزی ل گور گۆتنا رێڤەبەرێ رێڤەب [ Daha... 👁] ✖ ✖ ✖ 0 0 ✔ 91% ✍ H.B. 27-3-2017 13:02:15\n📊 35 هەزار گەشتیار هاتونەتە سلێمانی Anket ve istatistik\n📅 Da eklendi Aug 12 2019 9:58PM\nگەشتوگوزاری سلێمانی رایدەگەیەنێت لە ماوەی سێ رۆژی [ Daha... 👁] ✖ ✖ ✖ 0 1 ✔ 83% ✍ J.O.E. 12-8-2019 21:58:55


ل کەرکووکێ چەند چەکدارێن نەنیاس هێرشکریە سەر مالەکێ\nتورکیا: د ئۆپەراسیۆنێن سەربازیدا ل هەرێمێ تا نها مە ٤٢ چەکدارێن پەکەکە کوشتینە\nوەزیرێ بەرەڤانیا تورکیا ڕاگەهاند، سوپایێ وەلاتێ وی ل هەرێما کوردستانێ بەردەوامە ل ئۆپەراسیونێت سەربازیێن چنگا بروسکە و چنگا ئەورە تریشقە دا و تا نها ٤٢ چەکدارێن پارتا کرێکارێن کوردستانێ "پەکەکە" کوشتینە.\nوەزارەتا بەرەڤانیا تورکیا د ڕاگەهاندنەکێ دا ئاماژە ب وێ یەکێ کر، ئارتێشا وەلاتێ وان ل چارچوڤێ ئۆپەراسیۆنێت چنگا بروسکە و چنگا ئەورە تریشقەدا بەردەوامە ژ ب ئامانجگرتنا پێگەهێن پارتا کرێکارێن کوردستانێ ل هەرێما کوردستانێ.\nئەو یەک ژی بەرچاڤکر، هێزێن وان ل هەردوو ناڤچەیێن مەتینا و ئاڤاشین- باسیان دا بەردەوام هێرشێن ئەسمانی و زەمینیێن بۆ سەر پێگەهێن پەکەکە ئەنجامددەن.\nبەحس ژ وێ یەکێ ژی کریە، ل دەستپێکا دەستپێکرنا ئۆپەراسیۆنێ تا نها ٤٢ چەکدارێن پەکەکە کوشتینە.\nل ٢٣ێ نیسانێ سوپایێ تورکیا ب بەهانەیا هەبوونا بنکە و بارەگایێن پارتا کرێکارێن کوردستانێ ل ناڤچەیێن مەتینا و ئاڤاشین- بەحس ل هەرێما کوردستانێ دەستپێکریە ب ئۆپەراسیۆنا چنگا بروسکە و چنگا ئەورە تریشقە ب ئارمانجا هێرشکرن و لێدان ل وان پێگەهـ و بنکان.


ورده‌كاریی زیادكردنی پۆستێك له‌حكومه‌تی هه‌رێم ئاشكراده‌كرێت\nروونكردنه‌وه‌ی یاسایی ده‌درێت له‌باره‌ی ئه‌گه‌ری زیادكردنی جێگری دووه‌می سه‌رۆكی حكومه‌تی هه‌رێم كه له‌لایه‌ن پارتییه‌وه پشتگیری لێده‌كرێت و راوێژكارێكی یاسایی په‌رله‌مانی كوردستانیش، ورده‌كاریی زیادكردنی ئه‌و پۆسته ئاشكراده‌كات و رایده‌گه‌یه‌نێت"ده‌كرێت له‌دوای ده‌ستبه‌كاربوونی كابینه‌ی نۆیه‌م، یاسای ئه‌نجومه‌نی وه‌زیران هه‌موار بكرێته‌وه".\nدانا دارا راوێژكاری یاسایی سه‌رۆكایه‌تی په‌رله‌مانی كوردستان، بهSNNی راگه‌یاند: بۆ زیادكردنی پۆستی جێگری دووه‌می سه‌رۆكی حكومه‌تی هه‌رێم، ده‌بێت یاسای ژماره (3)ی ساڵی 1993ی ئه‌نجومه‌نی وه‌زیرانی هه‌رێم له‌په‌رله‌مانی كوردستان هه‌مواربكرێته‌وه كه تائێستا ئه‌و یاسایه 10 جار هه‌مواركراوه‌ته‌وه.\nوتیشی:"ده‌كرێت ئه‌و یاسایه له پێش و دوای پێكهێنانی حكومه‌تی هه‌رێم هه‌موار بكرێته‌وه، به‌و واتایه‌ی له‌دوای پێكهێنانی كابینه‌ی نۆیه‌م، ئه‌نجومه‌نی وه‌زیران ده‌توانێت یاسای ئه‌نجومه‌نی وه‌زیران ره‌وانه‌ی خولی پێنجه‌م بكات و داوا بكات پۆستی جێگری دووه‌م زیاد بكرێت و ئه‌وكاتیش ده‌خرێته ده‌نگدانه‌وه".\nتائێستا ته‌نها پارتی پشتگیری له‌بیرۆكه‌ی زیادكردنی پۆستی جێگری دووه‌می سه‌رۆكی حكومه‌تی هه‌رێم ده‌كات و یه‌كێتیش ره‌تیده‌كاته‌وه.\n5 مانگ پێشتر - Nov 8 2018 2:45PM


ئاگرتێبەردان لە دارستانەکانی خۆرهەڵاتی کوردستان بەردەوامە | JINGEWAN ژینگەوان\nHome ژینگه دارستان ئاگرتێبەردان لە دارستانەکانی خۆرهەڵاتی کوردستان بەردەوامە\nبەپێی هەواڵی گەیشتوو بە ماڵپەری ژینگەوان، سەرەرایی تێپەر بوونی نزیک بە دوو مانگ لە وەرزی پائیز، دارستانەکانی نیشتمان هێشتا ڕۆژانە دەبنە ئامانجی نەیارانی ژینگەی کوردستان.\nڕۆژی سێ شەممە ٢٥ی خەزەڵوەری ٢٧١٦ی کوردی ئاگر لە دارستانە پشت گۆندی “پیرانە کۆن” سەر بە شاری مەریوان بەردرا.\nبە وتەی شایەت حاڵان ئەم ئاگرکەوتنەوە زیاتر لە ٥ کاتژمێری خایاندووە خەسارێکی بەرچاوی لە سرووشت و گیان لەبەرانی ئەو شۆێنە داوە، زیاتر لە ٥ هێکتار لە دارستانەکانی ئەو ناوچە لە ئاگردا سووتاوە.\nهەر لەو پیوەندیەدا دۆێنێ ٢٤ی خەزەڵوەر هاوکات ئاگر لە دارستانەکانی گۆندی سێف هەروەها دارستانەکانی بەرقەروو لە نزیک سۆڵاوا بەردرا کە گەر کامیان خەسارێکی قەرەبوو نەکراوی لە سرووشت و گیان لەبەرانی ئەو ناوچانەدا.\nجێگایی ئاماژەیە کە ئەم ئاگرکەوتنەوانە لەلایەن خەڵکی خۆبەخش لەم ناوچانەدا کۆنتڕۆڵ کراوە.\nلەسەرەتایی بەهاری ئەمساڵەوە تا ئێستا رۆژانە لە ناوچە جیا جیاکانی کوردستان بە سەدان هێکتار لە دارستانەکانی کوردستان لە ئاگری کەمتر خەمی ناوندەکانی حکومەتدا دەسووتێ و لەو بارەوە ناوندە پیوندیدارەکان هیچ کارێکیان بۆ کەمتر کردنەوە رێژەی ئاگرتێبەردانەکان لە کوردستان نەکردووە.\nPrevious articleسیزدەهەمین ژمارەی مانگانەی چیا چاپ و بڵاو کرایەوە\nNext articleئەنجومەنی فەرهەنگی کۆمەڵایەتی گۆندی شیان کارو چالاکییەکانی خۆی دەست پێ کرد


د. ره‌هیڵ فه‌ره‌یدون: پێمان وایە به‌شی زۆری ئێستای تووشبووانی کۆرۆنا لە هەرێم له جۆره گۆڕاوه‌كه‌یە | KURDPLAT\nد. ره‌هیڵ فه‌ره‌یدون: پێمان وایە به‌شی زۆری ئێستای تووشبووانی کۆرۆنا لە هەرێم له جۆره گۆڕاوه‌كه‌یە\nکوردپلات 3/11/2021 10:34:00 ص ليست هناك تعليقات\nرەهێڵ فەرەیدون، بریکاری وەزارەتی تەندروستی حکومەتی هەرێمی کوردستان رایده‌گه‌یه‌نێت، "پێمان وایە به‌شی زۆری ئێستای توشبووان له جۆره گۆڕاوه‌كه‌یه، ئه‌گه‌ر كۆنه‌كه‌شی بێت و شه‌پۆلێكی دیكه بێت ئێمه پێشبینیمان ده‌كرد كه‌ئه‌مه ورده ورده زیاد بكات به‌تایبه‌تی له مانگی سێ و زیاتر له ناوه‌ڕاستی سێ به‌دواوه به‌ته‌واوه‌تی زیادبوونه‌كه به‌رچاوده‌بێت لەگەڵ ئەوەی حاڵەتەکە مەترسیدارە، بەڵام خاڵێکی دڵخۆشکەر ئەمجارە هەیە".\nرەهێڵ فەرەیدون، به ده‌نگی ئه‌مریكای راگه‌یاند: "وه‌ك كه‌ناڵێكی راگه‌یاندن وه‌ك خۆتان له‌نزیكه‌وه چاودێری بارودۆخه‌كه‌تان كردووه كۆرۆنا وه‌ك پێشبینیمان ده‌كرد چ جۆره گۆڕاوه‌كه‌ی بێت كه‌پێشتریش رامانگه‌یاندووه پێمان وایه به‌شی زۆری ئێستای توشبووان له‌جۆره گۆڕاوه‌كه‌یه، ئه‌گه‌ر كۆنه‌كه‌شی بێت و شه‌پۆلێكی دیكه بێت ئێمه پێشبینیمان ده‌كرد كه‌ئه‌مه ورده ورده زیاد بكات به‌تایبه‌تی له‌مانگی سێ و زیاتر له‌ناوه‌ڕاستی سێ به‌دواوه به‌ته‌واوه‌تی زیادبوونه‌كه به‌رچاوده‌بێت و دووهێندە و سێ هێندە زیاتریش ده‌بێت به‌تایبه‌تی ئه‌گه‌ر به‌راوردی بكرێت به‌دوو هه‌فته‌ی رابردوو بۆ دواتره‌وه كه‌ژماره‌كان له 100 كه‌س كه‌متربوون، به‌ڵام ئه‌وه رۆژانی رابردوو ژماره‌كان 300 ی تێپه‌ڕاند".\nرەهێڵ فەرەیدوون، ئاماژەی بەئامارەکانی تووشبووانی کۆرۆنا کرد لە هەرێمی کوردستان و وتی: "ئه‌م ژمارانه‌ش ئه‌و ژماره‌یه‌یه كه تۆماركراوه له رێگه‌ی نه‌خۆشخانه و سه‌نته‌ره‌كانی شیكاری سه‌ر به‌فه‌رمانگه و سه‌نته‌ره‌كانی حكومه‌ت کەتۆمارده‌كرێن به‌دڵنیاییه‌وه كه‌یسی دیكه هه‌یه له رێگه‌ی كه‌رتی تایبه‌ت و شیكاری كردووه و پۆزه‌تیڤ ده‌رچووه، به‌ڵام له‌به‌رئه‌وه‌ی نیشانه‌كانی وه‌ك پێویست نه‌بووه و كه‌م ده‌ركه‌وتووه ته‌نها به‌خۆكه‌ره‌نتینه كردن و خۆپارێزی و له‌گه‌ڵ هه‌ندێك جۆری "سه‌پلیمێنت" و ئه‌وانه به‌كارده‌هێنن تا ئه‌وكاته‌ی نیشانه‌كانی واپێویست بكات سه‌ردانی نه‌خۆشخانه بكات واته زیادی كردووه و له‌وه زیاتریشه ئێستا ئێمه ده‌یبینین له رێگه‌ی بڵاوكراوه‌كانه‌وه كه‌به‌رده‌وام رۆژانه له رێگه‌ی بڵاوكراوه‌كانی حكومه‌تی هه‌رێم و له به‌غدادیش كه‌ده‌كرێت وه‌ك حكومه‌تی فیدڕاڵ هه‌رێمی تێدایه".\nبریکاری وەزارەتی تەندروستی حکومەتی هەرێمی کوردستان ئەوەشی وت: "هۆكاری سه‌ره‌كی زیادبوونی رێژەی تووشبووانی کۆرۆنا پێشتریش وتومانه کەبه‌ڕاستی هاتوچۆیه‌كی به‌ربڵاوی بێ سانسۆر له‌نێوان شاره‌كانی دیكه‌ی عیراق هه‌رێمی كوردستاندا هەیە بۆ ته‌ئكید کردنه‌وه‌ی ئه‌م قسه‌ی منیش ئه‌وه‌یه كه ئێستا ده‌بینرێت تا رۆژی یەکشەممە له‌شاری هه‌ڵه‌بجه هیچ كه‌یسێك نه‌بووه، له‌گه‌رمیان چه‌ند كه‌یسێكی زۆر كه‌ممان هه‌بووه، به‌گشتی هه‌ڵه‌بجه تا شەممە و یەکشەممە یه‌ك كه‌یس نه‌بووه له هه‌ڵه‌بجه، له‌سێمانی له‌دهۆك و هه‌ولێر كه‌متربووه، له رانیه و له‌گه‌رمیانیش زۆر كه‌مبووه ئه‌مه هۆكاره‌كه‌ی ئه‌وه‌یه كه‌چه‌ندجاریش باسم كردووه ساڵی پار به‌پێچه‌وانه‌وه بوو به‌ڵام ئه‌وكاته كۆمه‌ڵێك لێكدانه‌وه‌ی دیكه‌ی بۆ ده‌كرا، ئه‌وه‌ی ئه‌مساڵ ئه‌وه‌یه كه ئێمه سنووره‌كانمان له‌گه‌ڵ ئێراندا له‌گه‌ڵ فڕۆكه‌خانه‌كان زۆر به‌شێوازێكی باش كۆنتڕۆڵ كراوه و هیچ هاوڵاتیه‌ك به‌بێ شیكاری تایبه‌ت به‌كۆڤید نایه‌ته ئه‌مدیوه‌وه و سانسۆری له‌سه‌ره، به‌ڵام هاتوچۆی نێوان شاره‌كانی ئێمه كه‌به‌داخه‌وه له‌دوو هه‌فته‌ی رابردووشدا وه‌ك پێشنیاز داماننا لیژنه‌ی باڵای رووبه‌ڕووبوونه‌وه‌ی كۆرۆنا كه‌به‌هه‌موو شێوازێك گه‌شتیار نه‌مێنێت ته‌نها ئه‌و شانده فه‌رمی و رێكخراو و ئه‌مانه بتوانن مامه‌ڵه بكه‌ن به‌ڵام به‌داخه‌وه كه‌م تازۆر لێره‌و له‌وێ ده‌بینیین له‌ناو بازاڕ و له‌شوێنه گشتیه‌كاندا ئه‌م هاتوچۆیه به‌رده‌وامه و نه‌توانراوه وه‌كو پێویست سانسۆری بخرێته‌سه‌ر بۆیه ئه‌مه هۆكاری سه‌ره‌كییه".\nرەهێل فەرەیدوون، دەربارەی ئەوەی چیتان کردووە بۆ پێشگیری کردن لە زیادبوونی رێژەی تووشبوون بەکۆرۆنا وەک خۆت دەڵێی پێشتر پێشبینیتان کردبوو؟ لەوەڵامدا رەهێڵ دەڵێت، "پێشتر پێشبینیمانكرد هۆكاری سه‌ره‌كیه‌كه‌ی ئه‌وه بوو هه‌مان ئاماژه‌كانی ساڵی رابردوو هه‌بوون وه‌ك فاكته‌ری كارا و یاریده‌ده‌ر بۆ سه‌رله‌نوێ هه‌ڵكشانه‌وه‌ی حاڵه‌ته‌كه بۆیه ئێمه به‌ڕاستی به‌رده‌وام له‌سه‌ره‌تای ساڵی تازه‌شه‌وه چونكه من زیاتر له‌سه‌ره‌تای ساڵی تازه‌وه ده‌ستبه‌كاربووم وه‌ك بریكاری وه‌زاره‌تی ته‌ندروستی پێش منیش وه‌زاره‌تی ته‌ندروستی به‌رده‌وام له‌دوو هه‌فته‌جارێك له‌كاتی داكشانه‌كه‌دا كۆبوونه‌وه‌ی لیژنه باڵاكه ده‌كرا رێنمایی پێویستی و هۆشیاریشی ده‌دا كه‌بارودۆخه‌كه به‌ره‌و كوێ ده‌ڕوات و له‌چ ئاستێكدایه، ئه‌وه بوو ئێمه له‌سه‌روبه‌ندی مانگی دووشدا و له‌مانگی یه‌كیشدا وه‌زاره‌تی په‌روه‌رده‌مان ئاگاداركرده‌وه دوای ئه‌وه‌ی داواكارییان پێشكه‌شكرد كه‌بارودۆخ له‌باره له‌ئێستادا ده‌توانیین قوتابخانه‌كان بكه‌ینه‌وه ده‌توانیین ده‌رگای خوێندن بۆسه‌رجه‌م قۆناغه‌كانی یه‌ك تا دوانزه و زانكۆ و په‌یمانگاكان بكه‌ینه‌وه چونكه ئه‌وكاته باش بوو به‌ڵام له‌هه‌مانكاتدا هۆشداریمان ده‌دات بارودۆخه‌كه ئه‌گه‌ری خراپبوونی هه‌یه له‌به‌رئه‌وه‌ی شه‌پۆله‌كه هه‌موو دنیای گرتۆته‌وه به‌كۆڤیده گۆڕاوه‌كه ئێمه به‌ڕاستی به‌دوور نیین له‌هه‌موو دنیا به‌رامبه‌ر ڤایڕه‌سه‌كه بۆیه ئێمه له‌گه‌ڵ ئه‌و حاڵه‌ته‌شدا به‌رده‌وام هۆشدای ته‌ندروستیمان له‌خۆپارێزی و تاكپارێزی هه‌م له‌ڕێگه‌ی كه‌ناڵه‌كان و هه‌م له‌ڕێگه‌ی سۆشیال میدیاوە بڵاوکردۆتەوە".\n"قسه‌مان له‌سه‌رئه‌وه كرد پێویسته به‌ده‌ر له‌و ڕێكاریانه كۆمه‌ڵێك ڕێكاری تر هه‌یه له‌كاتی خۆیدا به‌گونجاوی بكرێت، بۆنموونه ئه‌و لیژنانه‌ی هه‌بوون به‌رده‌وام وه‌كو پێشتر سه‌ردانی شوێنه‌تایبه‌ته‌كان بكات هه‌وڵبدات قه‌ڕه‌باڵغی له‌شوێنه داخراوه‌كان خۆپارێزی بكرێت و قوتابخانه‌كان كه‌كرانه‌وه به‌رده‌وام چاودێری بكرێن، خاڵی سێیه‌میش چه‌ند پێشنیارێكمان دایه لیژنه‌ی باڵا هاتوچۆی دەرەوە قه‌ده‌غه بكرێت به‌شێوازی گشتی یان ته‌نها شانده فه‌رمی و بازرگانی و رێكخراوه نێوده‌وڵه‌تییه‌كان بێن به‌ڵام به‌بوونی ڕازی بوونی پێشوه‌خت و هه‌روه‌ها تێستی كۆرۆنا و ناونیشان بدرێت وه‌ك بەڵێننامەیەک هاوشێوه‌ی خاڵه‌سنورییه‌كان و فڕۆكه‌خانه‌كان بۆ ئه‌وه‌ی ئێمه هیچ نه‌بێت به‌ر له‌شه‌پۆله‌كه بگرین چونكه له‌ده‌ره‌وه‌ی وڵات دێت له‌ناو وڵات داكشان و ڕێژه‌یه‌كی زۆر كه‌م هه‌بوو ڕێژەی مردنیش زۆر زۆر كه‌مبووبوویه‌وه به‌ڵام وه‌كو باسمكرد ئه‌مانه وه‌كو پێویست نه‌توانرا چونكه شه‌پۆلی خێرای هاتوچۆ و گه‌شتی هاوڵاتیان له‌چه‌ند ڕۆژی ڕابردوو به‌ڕاستی له‌هه‌ولێر كه‌م تازۆر جێبه‌جێده‌كرا چونكه شه‌پۆله‌كه زۆر زیاتربوو له‌سلێمانی تائێستا وه‌كو پێویست جێبه‌جێ نه‌كراوه واته نه‌ده‌توانرا له‌به‌رئه‌وه‌ی لیژنه‌ی باڵا ده‌یانوت كێشه‌ی ئابوری و گه‌شتیاری و داخستنی كه‌رتی گه‌شتیاریه‌كه له هوتێله‌كان و چێشتخانه‌كان و ناوبازاڕدا به‌ڕاستی سه‌رله‌نوێ له‌و بارودۆخه ئابورییه ناخۆشه‌ی كه ئێستا هه‌یه له‌هه‌رێمی كوردستاندا توشی گرفتمان ده‌كات"، د. رەهێڵ فەرەیدوون بریکاری وەزارەتی تەندروستی هەرێم وایوت.\nهەروەها وتی: "خه‌ڵك به‌شێوازی گشتی بێباك بوو هیچ متمانه‌ی به‌وه نه‌مابوو كه كۆرۆنا بوونی هه‌یه و شه‌پۆلی دیكه دێت و ئه‌مانه هه‌رهه‌مووی هاوشێوه‌ی هه‌موو وڵاتان ئه‌وه‌ی كه‌ده‌كرا ئێمه‌ش كردوومانه له‌هۆشداری".\nدەربارەی ئەگەری راگەیاندنی قەدەغەی هاتوچۆ بریکاری وەزارەتی تەندروستی هەرێم دەڵێت: "ئێمە لەئێستادا جه‌ختكردنه‌وه‌یه‌كی ته‌واو لەوە دەکەین کەبه‌هیچ شێوازێك نابێت بهێڵدرێت هاتوچوی گه‌شتیاری له‌نێوان ئێمه و شاره‌كانی دیكه‌ی عیراق بۆ ئه‌وه‌ی ئێمه هه‌وڵبده‌ین مه‌سه‌له‌ی كه‌ره‌نتینه‌كردن چ كه‌ره‌نینه‌ی ته‌واوه‌تی بێت یان كه‌ره‌نتیه‌نه‌ی جزئی هاتوچۆ بێت له‌هه‌رێمی كوردستاندا نه‌گه‌یشتوینه‌ته ئه‌و ئاسته به‌ڵام ئه‌گه‌ر وابڕوات به‌ڕاستی ده‌گه‌ینه ئه‌و ئاسته بۆیه هۆشداریه‌كی توندترو مه‌ترسیدارترە هەروەها جه‌خت ده‌كه‌ینه‌وه له‌سه‌ر ئه‌و پێشنیارانه‌ی كه‌پێشتر كردوومانه به‌تایبه‌تی رێگرتنی ته‌واوه‌تی له هاتوچۆی هاوڵاتیان له‌نێوان شاره‌كانی دیكه‌ی عیراق و هه‌رێمی كوردستاندا شاره‌كانی هه‌رێم نه‌گه‌یشتووه‌ته ئه‌و ئاسته هه‌ندێك شار تائێستا سفره رێژه‌ی تووشبوون".\nد. رەهێڵ فەرەیدوون ئەوەشی وت: "ئه‌گه‌ر بارودۆخه‌کە به‌م شێوازه‌بێت هاتوچۆی گه‌شتیاری بوه‌ستێنیین ئه‌وكاته ئێمه ژینگه‌یه‌كمان هه‌یه ته‌وقی ئه‌و بارودۆخه ده‌ده‌ین بۆنموونه ڕێژه‌كه هه‌رچه‌ندبێت له‌ناو كوردستاندا ته‌وق ده‌درێت خاڵێكی دڵخۆشكه‌ر هه‌یه ئەویش ئەوەیە به‌ڵێ راستە رێژه‌كه زیادی كردووه به‌ڵام من به‌دواداچوونم كردووه به‌شێك له‌و توشبووانه‌ی كه‌له‌ئێستادا تووشبوون وه‌ك هاوشێوه‌ی ساڵی پار له‌مانگی 5-6 له‌هه‌ڵكشانی یه‌كه‌مدا له‌دوو هه‌فته به‌دوا چاكده‌بنه‌وه چونكه له‌مانگی 10-11 ی رابردوو ئه‌وانه‌ی كه‌تووشده‌بوون به‌خۆشمه‌وه له‌چواره‌م هه‌فته‌دا نه‌خۆشه‌كان به‌ره‌و چاكبوونه‌وه ده‌ڕۆیشتن چونكه گۆڕینێكی به‌سه‌ردا هاتبوو له‌دوو هه‌فته تا چوار هه‌فته‌ی ده‌ویست ئێستا ئه‌گه‌ر سه‌یری رێژه‌ی هه‌موو دنیاش بكرێت به‌ڵێ رێژه‌كه زیادی كردووه، به‌ڵام هه‌ر كڕیتیكه‌ڵ كه‌یس له‌هه‌مانكاتدا پۆینت چوار ماوه‌ته‌وه له هه‌مانكاتدا رێژه‌ی مردنیش 3% یه واته رێژه‌ی مردن به‌وشێوازه زیادی نه‌كردووه له‌ئێستادا ئه‌گه‌ر خوێندنه‌وه‌یه‌كی واقیعی ژماره‌یی واته لێكۆڵینه‌وه‌ی زانستی نییه واته حاڵه‌ته‌كان ئه‌وه‌نده ئاڵۆز نیین وە له‌دوو هه‌فته به‌دواوه چاكده‌بنه‌وه بۆیه ئه‌گه‌ر ئێمه ژینگه‌كه‌مان به‌م حاڵه‌ته‌ی ئێستا ته‌وق بده‌ین ده‌توانیین مامه‌ڵه له‌ناو شاره‌كاندا رانه‌گرین".\nدەربارەی ئەوەی وەک پزیشکێک بۆچونت چیە لەسەر ئەنجامدانی ئاهانگەکانی نەورۆز لەمساڵدا ئایا دەکرێت؟\nلەوەڵامدا د. رەهێل فەرەیدوون وتی: "ئاهەنگ و مەراسیمەکانی نەورۆز ئه‌گه‌ری هه‌یه ئەمساڵ ببێت و ئه‌گه‌ری هه‌یه نه‌بێت وەک بۆچونی خۆم ئاوا بێت ده‌توانیین بیكه‌ین به‌ڵام زیاتربێت به‌ڕاستی ئه‌وكاته نه‌خێر مه‌ترسیدار ده‌بێت و ناتوانیین به‌رده‌وام بین له‌سه‌ری مه‌رج نییه ئەم هەفتەیە ئه‌و بڕیاره بدرێت له‌وانه‌یه له‌دوای هه‌فته‌یه‌كی تریش كۆبوونه‌وه‌یه‌ك بكرێت و بڕیاری كۆتایی بدرێت چونكه رۆژانه بارودۆخه‌كه گۆڕانكاری به‌سه‌ردا دێت".


کوردیپێدیا - پەیامی دەرباز کۆسرەت رەسوڵ بۆ نەورۆزی 2022\n📝 پەیامی دەرباز کۆسرەت رەسوڵ بۆ نەورۆزی 2022 | پۆل: بەڵگەنامەکان | زمانی بابەت: 🏳 کوردیی ناوەڕاست\nپەیامی دەرباز کۆسرەت رەسوڵ بۆ نەورۆزی 2022\nدەقی پەیامەکەی دەرباز کۆسرەت رەسوڵ:\nجەژنی نەورۆزو سەری ساڵی کوردی لە هەموو کوردستانیان پیرۆز دەکەم، هیواخوازم ئەم جەژنە ببێتە مایەی خێرو خۆشی بۆ گەلەکەمان.\nنەورۆز هەمیشە جەژنی بەرەنگاربوونەوەی کورد بووە بەرامبەر دوژمنان، گەلەکەمان لەم جەژن و بۆنە پیرۆزەدا شەڕی ئیراده و پاراستنی ناسنامەی نەتەوەیی کردووه و بەسەر ناحەزان و دوژمناندا سەرکەوتووە.\nبا ئەم جەژنە بکەینە هەوێنی زاڵ بوون بەسەر کێشه و قەیرانەکان و هیممەت بکەین بۆ چارەسەری بنەڕەتی کێشەکان و خزمەتکردنی دۆزی رەوای گەلەکەمان و پێشکەشکردنی باشترین خزمەتگوزاری پێیان.\n➕ ئەم بابەتە لەلایەن: (رۆژ هەژار)ەوە لە: Mar 20 2022 8:02PM تۆمارکراوە


کۆلێجی زمان: سیمینارێک لەبارەی خوێندن لە وڵاتی فەڕەنسا ئەنجامدرا - College of Languages | University of Sulaimani\nکۆلێجی زمان: سیمینارێک لەبارەی خوێندن لە وڵاتی فەڕەنسا ئەنجامدرا\nposted Oct 26, 2021, 11:12 AM by Mohammed Najmalddin Wadi [ updated Oct 26, 2021, 1:21 PM ]\nئەمڕۆ سێشەممە، ڕێکەوتی 26/10/2021، ڕاگرایەتی کۆلێجی زمان پێشوازی لە وەفدێكی باڵوێزخانەی فەرەنسا لە عێراق كرد .\nوەفدەکەی فەڕەنسا پێکهاتبوون لە هەریەکە لە بەڕێز ئەلیكساندەر، پاشكۆی باڵیۆزخانەی فەرەنسا لە عیراق و هاریكاری فێركاری و زمانەوانی، مریەم زیا بەپرسی كاروباری پەروەردەیی و كەمپوس فرانس، دەشتی سدیق بەرپرسی كاروباری كلتوری و پەیوەندیەكان لە باڵیۆزخانەی فەرەنسا لە بەغدا.\nلە میانی دیدارەکەیاندا، ڕاگرایەتی کۆلێج و وەفدە فەڕەنسییەکە باسیان لە كاركردنی پێكەوەیی و سودبینین لە ئەزموون و شارەزایی فەرەنسا و پتەوكردنی پەیوەندییەكانی نێوان هەردوولا کرد بەتایبەت لە بوارەکانی زمان و كلتور و بواری زانستی و ئەكادیمی .\nلەلایەکی دیکەوە و دوابەدوای دیدارەکە، لە هۆڵی پڕۆفیسۆر دکتۆر عیزەدین موستەفا ڕەسول، لەلایەن وەفدەکەوە سیمینارێک سەبارەت بە شێوازی خوێندن لە وڵاتی فەڕەنسا پێشکەشکرا.\nلە سیمینارەکەدا کە ژمارەیەکی بەرچاو لە مامۆستا و خوێندکارانی بەشەکانی کۆلێجی زمان بەشداربوون، باس لە گرنگی خوێندنی باڵا لە وڵاتی فەڕەنسا کراو و شێوازی چۆنێتی قبووڵوەرگرتن لە زانکۆ فەڕەنسییەکان خرایەڕوو. هاوکات، باس لەوەشکرا کە دامەزراوەی کەمپەس فڕەنس هەوڵی بەردەوام دەدات کە ئاسانکاری بۆ خوێندکاران و خوازیارانی خوێندنی باڵا لە وڵاتی فەڕەنسا بکات و ئامادەیی خۆشیان بۆ هەماهەنگیکردن نیشاندا.


کە سەیری شیعری مەحوی دەکەین، لەناو دیوانەکەیدا روبەڕوی چەند شیعرێکی سەیر دەبینەوە کە تیایدا چۆتە ناو بابەتی سیاسی جیهانیەوە. لە یەکێک لەو شیعرانەدا باس لە ئازایەتی سوپای عوسمانی دەکات لە دژی یۆنانیەکان، له شیعرێکیتریشدا گاڵتە بە سوپای روسیا دەکات کە بەرامبەر یابان تێکشکاون.\nپێش ئەوەی بچینە ناو ئەو بابەتەو باسکردن لە جۆری ئەو شەڕانە، دەبێت باس لە میتۆدی ئاینی وەلاء و بەڕاء بکەین. ئەم میتۆدە هێڵی سەرەکی پاڵپشتی ئەم شیعرانەن. مەحوی وەلاء و بەڕاءی بۆ عوسمانیەکان هەبووە. ئەمەش سەرچاوەیەکی ئایینی هەیە، مسوڵمانی راست دەبێت وەلاء و بەڕائی هەبێت بۆ خەلافەتی ئیسلامی. بەدڵنیایی مەحوی خەلافەتی عوسمانی بە خەلافەتێکی راستەقینەی ئیسلامی زانیوە، هەر ئەو بەڕاست زانینەیە مەحوی دەباتە ئەستەمبوڵ بۆ وەرگرتنی خانەقایەک لە سوڵتان، هەر ئەم مزگەوتی خانەقای مەحویەی ئێستەی سلێمانی دیاری سوڵتانە بۆ مەحوی.\nدەبێت بزانین وەلاء و بەڕاء چیە؟\nواتە تۆ دەبێە دوژمنی خەلافەت و خەلیفەی مسوڵمانان بە دوژمنی خۆت بزانی و دۆستی ئەویش بە دۆستت. هەر ئەم پاڵنەرەیە وا لە مەحوی دەکات لەناو هەموو جەنگێکدا بوونی هەبێ کە گرێ دراوەتەوە بە خەلافەتی عوسمانیەوە.\nوەک وتمان مەحوی لە دوو شیعردا دێتە ئەم مەیدانە، بە سەیرکردن لە روداوەکانی ئەو سەردەمە تێدەگەین ئەو شیعرانە بۆ نووسراون.\nجەنگی روسیا و عوسمانی ۱۷٦۸–۱۷۷٤\nجەنگەکە لەناو خاکی مەڵدۆڤا و ئۆکراینیاو بولگاریا رودەدات. یۆنانیەکان بەرەیەکی پشتگیری سوپاسی روسیان و بە یۆنانیە هەڵگەڕاوەکان ناو دەبرێن. جەنگێکی پڕ زیان و خوێناوی دەبێت بۆ سوپای عوسمانی.\nجەنگی قەرەم ۱۸٥۳ – ۱۸٥٦\nلەناو خاکی قەرەم و قەوقاز و دەریای رەش و دەریای بەڵکان رودەدات. یۆنانیەکان بە هەزار سەرباز بەشدارن لە پشتگیری کردنی سوپای روسیا.\nعوسمانیەکان دەدۆڕێن و ۱۷٥ هەزار سەربازیان لێدەکوژرێت.\nجەنگی روسیاو عوسمانی ۱۸۷۷ – ۱۸۷۸\nئەم جەنگەش بەهەمان جەنگەکانی پێشوو سوپای عوسمانی تێکدەشکێت. لەم جەنگەدا سی هەزار شەڕکەری دەکوژرێت و نەوەد هەزار برینداریشی دەبێت.\nئەم سێ جەنگەی سەرەوە ئاسانکاری دەکات بۆ تێگیشتن لە هەستی مەحوی لەم دوو جەنگەی دواتردا کە باسی دەکەین.\nجەنگی یۆنان و عوسمانی ۱۸۹۷\nلەم جەنگەدا یۆنانیەکان بەجۆرێک دەشکێن تا ئاستی ئیفلاسبوون و لەدەستدانی چەندین ناوچە لە دورگەی کریت. مەحوی بە شیعرێک باس لەم جەنگە دەکات، کە هۆکارەکەی دەگەڕێتەوە بۆ ئەو رقەی لەیۆنانیەکان کە لە دوو جەنگدا هاوپەیمانی روسیابوون دژ بە عوسمانی و زیانێکی گەورەیان لێداون. ئەمە هۆکارە بۆ ئەوەی مەحوی بەهیچ جۆرێک بیر لەوە نەکاتەوە کە ئایا جەنگ دژ بە یۆنان چەند مافی عوسمانیەکانە. چاوپۆشی لەو هەموو دەستدرێژیە بکات کە پیاوەکانی سوڵتان عەبدولحەمید لە ژنە یۆنانیەکانیان کرد.\nلەم پارچە شیعرەدا ئەو وەلاء و بەڕائەی مەحوی دەبینرێت بۆ دەوڵەتی عوسمانی.\nشەخصێکی صاحێب ئەحواڵ پرسی کە ئەی ئەفڵاتون\nیۆنانیانی قەومت بۆچی بەدەردی سەگ چوون\nئەو ذوفنونە جوابی دابو؛ بەجێیە وابێ\nخۆی دایە بەڕ شیهابی ثاقیب کە دێوی مەلعون\nباتیل کەموقابیلی حەق وەستا، بەتاڵە ئیشی\nگەردی بە بادە خاکێ بێ هەڵپۯێ بە گەردون\nخورشیدە موعجیزەی شەرع، ظلوماتە سەفسەتەی پوچ\nئیسلامیان هەموو دین، یۆنانیان هەموو دون\nلەم کارەدا تکاکار کێ، حەزرەتی ریسالەت\n(لاسیما) تکاگر کێ (ذوالجلال)ی بێچون\nفەتح و ظەفەر بەناوی کێ بێ؟ خەلیفەی ئیسلام\n(عبدالحمید)ی غازی، سوڵتانی روبعی مەسکون*\nکەسێک لە ئەفڵاتونی پرسی ئەوە میلەتەکەت بۆ بە دەردی سەگ چوون و تێکشکان،\nئەفڵاتونی هونەرمەندیش گوتی یۆنانیەکان هەردەبوو وایان لێبێت، چوکە یۆنانی وەک شەیتان و جنۆکەن و عوسمانیش وەک نەیزەکی گڕدار، بەواتای ئەو ئایەتەی کە دەڵێت نەیزەکەکان لە ئاسمان دەکشێن لەو کاتەدا جنۆکەکان دەکوژن.\nپاشا دەڵێت، یۆنانیەکان ناحەقن (ئەمە لەکاتێکدایە تورکەکان چوون یۆنانیەکانیان داگیرکردووە) و عوسمانی لەسەر حەقەناحەقیش لەگەڵ حەقا دەستبدا ئەوە کاری مایە پووچە\nوە دەڵێت مسوڵمانان ئاینێکی ڕونیان هەیەو یۆنانیەکانیش ئاینێکی بێ بەڵگە.\nوە لەم شەڕەدا پێغەمبەر نزای بۆ مسوڵمانەکان کردووە لە خواوەندێکی بە توانا، کەواتە بۆیە سەرکەوتون،\nوە فەتح و سەرکەوتنی ئەو تکایە بەناوی خەلیفەی غەزاکاری ئیسلام، سوڵتان عبدالحمیدەوە تۆماردەکرێت.\n*دیوانی مەحوی ۲٤٥ـــ۲٤٨\nجەنگی روسیا و یابان ۱۹۰٤ – ۱۹۰٥\nئەم جەنگە بە سەرکەوتنی یابان کۆتایی دێت، روسیا زیانێکی گەورەی لێدەکەوێت. ٤٥٤٥ سەربازی دەکوژرێت و ٦۱۰٦ سەربازیشی بەدیل دەگیرێت، جگە لەوەی زیانی گەورە بەر کەشتیگەلەکانی دەکەوێت.\nلەم کاتەدا مەحوی دێڕە شیعرێک لەسەر شەڕەکە دەنووسێت، تیایدا دڵخۆشی خۆی دەردەبڕێت بۆ دۆڕان و زیانلێکەوتنی روسیا.\nهۆکارەکەشی تەنیا ئەوەیە روسیا لەپێشوتردا چەندین گورزی زیانبەخشی بە سوپای عوسمانی گەیاندووە. مەحویش وەک خۆشەویستیەک بۆ عوسمانی و دڵداکەوتنی لەو ئازارەی بەهۆی ئەو زیانانەوە پێیکەوتووە بە دێڕە شیعرێک هەستی وەلاء و بەڕائی خۆی دووباره دەکاتەوە.\nپڕ (سیبریا) بە بێ مەدەدی ذاتی کیبریا\nئەسبابت ئەر هەیە، نیە شایانی ئیعتیبار\nواتە؛ ئەگەر خوا یارمەتیت نەدات پڕبە سیبریاش چەک و جبەخانەشت هەبێ هیچ سودێکی نابێ.


کاربەدەستێکی ڕووسی: بایکۆتەکانی ئەمریکا دژ بە ئێران هیچ دەسکەوتێکی نابێ - SAHAR KURDISH (Sorani)\nکاربەدەستێکی ڕووسی: بایکۆتەکانی ئەمریکا دژ بە ئێران هیچ دەسکەوتێکی نابێ\nئادار 17, 2019 12:29 Asia/Tehran\nجێگری وەزیری دەرەوەی ڕووسیا، بایکۆتە یەکلایەنەکانی ئەمریکا دژ بە کۆماری ئیسلامیی ئێرانی بە بێ ئاکام و بێ دەسکەوت وەسف کرد.\nبە پێی راپۆرتی ئیرنا؛ "سێرگەیی ڕیابکۆف" ڕۆژی پێنجشەممە ڕایگەیاند؛ سیاسەتی زیاترین گوشاری ئەمریکا دژ بە ئێران هیچ دەسکەوتێکی نییە و پێشبینییەکانی واشینگتۆن لەم بارەوە گەلێک ساویلکانەیە.\nجێگری وەزیری دەرەوەی ڕووسیا بە پێداگری لە سەر پێویستیی دوور بوونی ناوچەی ڕۆژهەڵاتی ناڤین لە قەیران وتی؛ بە هۆی کردەوە و ئاکاری ئەمریکا کێشە و ئاڵۆزی لە ناوچەکە گەلێک زیاتر بووە.\n''حەسەن ڕۆحانی" سەرۆک کۆماری ئیسلامیی ئێران ئەمدواییە لە کاردانەوە بە چوونەدەری ئەمریکا لە ڕێککەوتنی ئەتۆمیی ئێران و سەر لە نوێ داسەپاندنەوەی بایکۆتەکان بە سەر ئێران، باسی راگرتنی فرۆشتنی یۆرانیۆمی پیتێندراو و ئاوی قورسی ئێران بۆ ماوەی ٦٠ ڕۆژی کرد تا ئەورووپاییەکان لەم دەرفەتەدا کەمتەرخەمییەکانی خۆیان بەرامبەر بە ڕێککەوتنی ئەتۆمی قەرەبوو بکەنەوە.\nبە پێی بڕگەی ٣٦ی ڕێککەوتنی ئەتۆمیی نێوان ئێران و وڵاتانی (١+٥) کە دواتر بە هاتنە دەرەوەی ئەمریکا بوو بە (١+٤) ، ئێران دەتوانێ لە کاتی گەڕانەوەی بایکۆتەکاندا، ژمارێک لە بەڵێن و ئەستۆگرییەکانی خۆی کەم بکاتەوە.


دەرمانەكانی دڵەكزێ پەیوەندییان بەكەموكورتییەكانی دڵ و شێرپەنجەوە هەیە\n602 جار خوێندراوه‌ته‌وه\nئەنجامی لێكۆڵینەوەیەك دەریدەخات، بەكارهێنانی درێژخایەنی دەرمانەكانی دڵەكزێ و ترشەڵۆكی گەدە، نەخۆشییەكانی دڵ و گورچیڵەو شێرپەنجەی گەدەی بەدوادا دێت.\nبەپێی ئەو لێكۆڵینەوە، كە لێكۆڵەڕانی زانكۆی واشنتۆن ئەنجامیانداوە، بەكارهێنانی بەردەوام‌و درێژخایەنی دەرمانەكانی ناسراو بە(PPI) یان بەرلێگرەوەی پروتوون (Proton-pump inhibitors ) ، كە زۆرجار بۆ دەرمانكردنی دڵەكزێ، برینی گەدەو و ترشی گەدە دەنووسرێن، دەتوانێت ئاسەواری خراپی لەدرێژ مەودا بۆ نەخۆشییەكانی دڵ و دەمار، نەخۆشی درێژخایەنی گورچیلە و شێرپەنجەی كۆ ئەندامی هەرسی بەدوادا بێت.\nلەو لێكۆڵینەوەدا لێكۆڵەڕان بەشداربووانی لێكۆڵینەوەكەیان لەنێوان دوو ساڵدا لێكدانەوە بۆ كرد، كە لەنێو ئەم بەشداربووانەدا، 157,625 پیاوی تەمەن 65 ساڵ بەرەو سەرتر دەرمانی (PPI)یان وەرگرت و بۆ دەستەیەكی تر لە نەخۆشەكان، كە 56,842 كەس دەبوون، هەندێك دەرمانی تری وەكوو ڕاگری ترشەكان ناسراو بە وەستێنەری H2 بەكارهێنرا.\nئەو نەخۆشانە، كە بەكۆی گشتی214,467 كەس دەبوون، بۆ ماوەی 10ساڵ لەژێر چاودێریدا بوون‌و لێكۆڵەڕان بەو ئەنجامە گەشتن مەترسی مردن لە دەستەی PPIبە بەراورد بە تاقمی H2 زیاتر بوو، كە هەندێك لەوان بەنەخۆشی دڵ، ڕێژەی لە ـ4% لەوان بەهۆی نەخۆشی درێژخایەنی گورچیلەو لە 2%ی ئەوان بەهۆی شێرپەنجەی گەدەوە گیانیان لەدەستدا.\nسەرپەرەشتیاری ئەو لێكۆڵینەوە دەڵێت: دەبێت وریاییەك لای هەموان سەبارەت بە بەكارهێنەرانی ئەم دەرمانانە هەبێت، ئەویش پاش پشكنینەكانی ئێمە كەپێی گەیشتووین.


کڕین لەسەر ئینتەرنێت | Hallå konsument - Konsumentverket\nکەسانێک کە تازە ھاتوون بۆ وڵاتی سوید: کڕین لەسەر ئینتەرنێت\nزۆرێک کۆمپانیا ھەن کە بەرھەم و خزمەتەکانیان لەڕێگەی ئینتێرنێتەوە دەفرۆشن، بەڵام نابێت باوەڕ بە ھەموو ئەم کۆمپانیانە بکەیت.\nلەبارەی ئەو کۆمپانیا کە دەتھەوێت شتی لێ بکڕیت بەوردی پشکنین بکە:\nئایا ئەم کۆمپانیا ناونیشان و ژمارە تەلەفۆنی ھەیە؟\nخەڵکی تر لەبارەی ئەم کۆمپانیا چۆن بیر دەکەنەوە (چی دەڵێن)؟ زۆرجار دەتوانیت لەسەر ئینتێرنێت بیروڕای خەڵک لەبارەی باشی و خراپیی کۆمپانیا جۆربەجۆرەکان بخوێنیتەوە و زانیاری بە دەست بھێنیت.\nئەگەر تۆ لەسەر ئینتێرنێت شتێک لە کۆمپانیایەکی سویدی بکڕیت، ھەمیشە مافی پاشگەزبوون (ångerrätt) ت هەیە. مافی پاشگەزبوون بەو مانایە کە تۆ دەتوانیت بڕیاری خۆت بگۆڕیت، پاشگەز ببیت لە ڕێکەوتنەکە، و لە ماوەی 14 ڕۆژ داوی کڕین، بەرھەمەکە بنێریتەوە. ئیتر تۆ تەنھا تێچووی گەڕانەوەی کالاکە دەدەیت. ئەگەر تۆ کالاکەت بەکار نەهێنابێت، ئەوا باقیی پارەکەت پێ دەدرێتەوە.\nزانیاری زیاتر لەبارەی مافی پاشگەزبوون بە دەست بھێنە\nپێشنیارگەلێک کە ئەوەندە باشن مرۆڤ گومان لە ڕاستبوونیان دەکات\nلەسەر ئینەرنێت کۆمەڵێک پێشنیار هەن کە ئەوەندە باشن مرۆڤ گومان لە ڕاستبوونیان دەکات – بۆ نموونە، ڕەنگە، بە تۆ پێشنیار بکرێت کە تەبلێتێک یان ئامێرێکی مۆبایل بە تەنها یەک کرۆن بکڕیت. زۆرجار ئەم جۆرە پێشنیارانە پێویستیان بە ئابوونەی زۆر گران ھەیە، کە ڕەنگە ڕزگاربوون لێیان ئەستەم بێت. ئەگەر تۆ پێشنیارەکە قەبووڵ بکەیت، دەبێت ھەر مانگ بڕێکی زۆر پارە بدەیت.\nئاگادار بە، ڕەنگە ئەم جۆرە پێشنیارانە لە شوێنگەلێک لە دەرەوەی ئینتێرنێت‌یش ببینیت - بۆ نموونە، لەوانەیە ئەم پێشنیارانە لە ڕێکلامە ئاساییەکان، لە نێو نامەیەک، یان لەلایەن دەڵاڵێکی فرۆشی سەر شەقام بکرێن.\nئەگەر تۆ ناسنامەت نەبێت\nئایا تۆ تازەیی ژمارەی ناسینەوەی شەخسی‌ت لە ئاژانسی باجی سوید (Skatteverket) وەرگرتووە؟ لە بیرت نەچێت، ھەتا کاتێک کارتی ناسنامە (legitimation)ت وەرنەگرتووە، نابێت ھیچ شتێک لەسەر ئینتێرنێت بکڕیت. بۆ ئەوەی پاکێجێک لە نووسینگەی پۆست وەربگریت پێویستە کارتی ناسنامەت نیشان بدەیت. ھەروەھا کاتێک کە پارەی فاکتۆرێک لە بانک دەدەیت،دەبێ ئەم کارتەت پێ بێت.


ھەرێمێکی ئۆتۆنۆمی لە باشووری کوردستان\nلەوانەیە ئەم وتارە لە http://krg-iran.com/index.php/haremm (دووپ دێت · کۆپی ڤایۆز) لەبەرگیرابێتەوە، لەوانەیە ئەم کارە دژی سیاسەتی مافی لەبەرگرتنەوەی ویکیپیدیا بێت. تکایە بەسەریدا بچۆرەوە و، بە دەستکاریکردنی وتارەکە و لابردنی ھەر دەقێکی نائازادی مافپارێزراو و دانانی دەقی ئازاد و ڕەسەن لە جێی، یان پێشنیارکردنی سڕینەوەی، کێشەکە چارەسەر بکە. تکایە دڵنیا بە کە سەرچاوەی پێشێلکردنی مافەکانی لەبەرگرتنەوە خۆی ئاوێنەی ویکیپیدیا نییە. (حوزەیرانی ٢٠٢٠)\nھەرێمی کوردستان ھەرێمێکی فیدراڵیی، نەتەوەیی و ئابووری ئۆتۆنۆمییە لە ناو کۆماری عێراقدا، لە ڕۆژھەڵاتەوە کوردستانی ئێران، لە باکوورەوە تورکیا، لە ڕۆژئاواوە سوریا و لە باشوورەوە لەگەڵ عێراق سنوورەکانی پێک دێنن، ھەولێر پایتەختە و سلێمانی گەورەترین شاری هەرێمی کوردستانە.\nکاتی کوردستان (UTC+3:00)\nلە یەکی کانوونی دووەمی ١٩١٨ لە کۆبوونەوەیەکدا لە سلێمانی لەگەڵ کۆڵۆنێڵ ئارنۆڵد وێڵسن، مەندوبی سیڤیلی میسۆپۆتامیا بە وەکالەت، سەرکردە کوردەکان داوای پاڵپشتیی بریتانیایان کرد بۆ دامەزراندنی کوردستانێکی یەکگرتوو سەربەخۆ لەسایەی پاراستنی بریتانیادا. لە نێوان ساڵانی ١٩١٩ و ١٩٢٢، شێخ مەحمود بەرزنجی کە سەرکردەیەکی کوردی کاریگەر بووە لە سلێمانی، حکومەتێکی کوردیی پێکھێنا و دوو شۆڕشی دژی حوکمی بریتانیا کرد. دوو ساڵی پێچوو تا دەسەڵاتی بریتانی توانی ڕاپەڕینەکانی سەرکوت بکات. یەکەم شۆڕشی لە ٢٢ی مایسی ١٩١٩ دەستی پێکرد و کە تێیدا ئەو کارمەندە بریتانیانەی لە سلێمانی بوون دەستگیرکران و شۆڕشەکە بەخێرایی بە موسڵ و ھەولێردا بڵاوبووە. بریتانیا بۆ سەرکوت کردنی ڕاپەڕینەکە بۆمبارانی ھەوایی، تۆپباران، شەڕی زەمینی و یەکجاریش گازی کیمیایی بەکارھێنا. بریتانییەکان مەحمودیان دوورخستەوە بۆ ھندستان. لە حوزەیرانی ١٩٢٠، ٦٢ سەرکردەی خێڵەکیی ناوچەکە، داوای سەربەخۆیی کوردستانیان کرد لەژێر سایەی ئینتیدابی بریتانیا. ڕەتکردنەوەی بریتانییەکان بۆ حوکمی سەربەخۆی کوردەکان لەوەوە سەرچاوەی گرت کە سەرکەوتنی حوکمی سەربەخۆی کوردەکان لە ناوچەکەدا وا ئەکات عەرەبەکانی تر لە ھەردوو ناوچەی بەغداو بەسرە داوای سەربەخۆیی بکەن و بەمەش کۆنتڕۆڵی ڕاستەوخۆی بریتانییەکان بەسەر میسۆپۆتامیادا لەناودەچێت. لە ساڵی ١٩٢٢، بریتانیا شێخ مەحمودیان گێڕایەوە سەر دەسەڵات، بەو ھیوایەی شێخ مەحمود کوردەکان ڕێکبخاتەوەو دژایەتی تورکەکان بکات کە داوای موسڵ و کەرکووکیان دەکرد. شێخ مەحمود مەملەکەتی کوردستانی ڕاگەیاند و خۆی وەک مەلیکی کوردستان ناساند، دواتر ڕەزامەندی دەربڕی بە ئۆتۆنۆمییەکی سنووردار لەچوارچێوەی دەوڵەتی عێراقی تازە پێکھێنراودا. لە ساڵی ١٩٣٠ و دوای ڕاگەیاندنی وەرگیرانی عێراق لە «عوسبەتول ئومەم»، شێخ مەحمود سێیەم ڕاپەڕینی دەستپێکرد کە بە ھێزە زەمینی و ئاسمانییە بریتانییەکان سەرکوتکرا.\nلە ساڵی ١٩٩٢ەوە، حکومەتی ھەرێمی کوردستان دامەزرێنراوە و پایتەختەکەی ھەولێرە. پەرلەمانی ھەرێم بە لایەنگرێکی زۆرەوە ھەڵبژێردراو ناوی ئەنجومەنی نیشتمانیی کوردستانی عێراقە و کابینەیەکی حکومیی لە پارتی و یەکێتی‌و ھاوپەیمانەکانیان (حزبی شیوعی عێراقی و حزبی سۆسیالیستی کوردستان و تاد) پێکھێنرا. نێچیرڤان ئیدریس بارزانی لە ١٩٩٩ و سەرۆک وەزیری حکومەتی ھەرێمی کوردستانە.\nساڵی ١٩٢٠پەیمانی سیڤەر، کە لەلایەن دەوڵەتی عوسمانی ڕووخاوەوە واژوو کرا، بە ڕەزامەندی (کۆمەڵەی گەلان) تێیدا ئاماژە بە دەوڵەتی کورد دەدات و بەپێی ماددەی ٦٤ی پەیماننامەکە ھەڵبژاردن دەخاتە بەردەم کوردەکان کە لەگەڵ ویلایەتی موسڵدا بمێننەوە یان پێکھێنانی دەوڵەتێکی سەربەخۆ لە داھاتوودا.\nساڵی ١٩٢٣ کەمال ئەتاتورک ڕەزامەندی بەدەست ھێنا لە پێکھێنانی دەوڵەتێکی کۆماری لە تورکیا بەپێی پەیماننامەی لۆزان. پەرلەمانی تورکیا پابەندی بەرامبەر پەیماننامەی سیڤەریان نەنواند و پەیماننامەکەی شکاند.\nلە شوباتی ساڵی ٢٠١١ خۆپیشاندان دژی ئەو گەندەڵیانە سازدرا کە لەلایەن ھەردوو (پارتی دیموکراتی کوردستان و یەکێتی نیشتمانی کوردستان) و دەکرێت لە سلێمانی، و گروپی گۆڕان ڕێکخەری خۆپیشاندانەکەبوو، و تێیدا دوو خۆپیشاندەر کوژران.\nلە ساڵی ٢٠٠٣ و، ھێزە ئابوورییە بەھێزەکەی کوردستان زیاتر لە ٢٠٠٠٠ کرێکاری عەرەبی لە ناوچەکانی تری عێراقەوە ڕاکێشاوە. بە وتەی جەلال تاڵەبانی سەرۆک کۆماری عێراق، لە ٢٠٠٣وە ژمارەی میلیۆنێرەکانی شاری سلێمانی لە ١٢ەوە بووە بە ٢٠٠٠، ئەمەش دەرخەری گەشەی ئابووری ھەرێمەکەیە.\nزانکۆی پزیشکیی ھەولێر (HMU) https://hmu.edu.krd/ ٢٠٠٦ ٣٨٠٠ (لە ٢٠٢٠)\nوەرگیراو لە «https://ckb.wikipedia.org/w/index.php?title=ھەرێمی_کوردستان&oldid=853937»\nدواجار لە ٠٩:٠٧ی ١٧ی تشرینی یەکەمی ٢٠٢١ دەستکاری کراوە


سێ شەممە, 29. 12. 2015\tكەریم پەرویزی\nلە ساڵی ١٣٥٨ـەوە كە ڕێژیمی خومەینی بە ڕێفراندۆمێكی چەواشەكارانە، گوایە جۆری ڕێژیمی داهاتووی هەڵبژارد، تاكوو ئێستا ٣٦ ساڵ تێدەپەڕێ‌و كۆماری ئیسلامیی بەرهەمی ڕێفراندۆمی چەواشەكارانەی خومەینیش ٣١ هەڵبژاردنی بەڕێوە بردووە.\nلە ساڵی ١٣٥٨دا، یەكەم هەنگاوەكانی كولتووری سڕینەوە‌و ئیدئۆلۆژیی خۆسەپێنی دەستی پێ كرد‌و خومەینی لە ڕێفراندۆمی بەناو دیاریكردنی نیزامدا وتی ڕێژیمی داهاتوو دەبێ كۆماری ئیسلامی بێ، نە یەك وشە كەم‌و نە یەك وشە زیاد! هەر لەو بەناو ڕێفراندۆمەشدا تەنیا قسە‌و ویستی خومینییان خستە پرۆسەی بەلاڕێدا براوی دەنگدانەوە‌و لە ئاكامیشدا ڕایانگەیاند كە "ئومەتی حیزبوڵڵا‌و هەمیشە لە سەحنەدا" دەنگیان بە ویستی خومەینی داوە.\nدوا بە دوای ئەوەش هەڵبژاردنی مەجلیسی خوبرەگانیان بەڕیوە برد كە دەبوا هەڵبژاردنی مەجلیسی دامەزراندن بێ‌و ئەو مەجلیسە شكڵ‌و شیواز‌و نێوەڕۆكی ڕێژیمی داهاتوو دیاری بكا، بەڵام پێشتر خومەینی هەموو ئەو شتانەی دیاری كردبوو‌و هەڵبژاردنی مەجلیسی خوبرەگانیان ئەنجام دا تاكوو تەنیا شكڵێكی شەرعیەت بە ویستەكانی خومەینی بدەن.\nدوایەش بۆ دیاریكردنی كەسێك بەناو سەرۆك كۆمار كە تەداروكاتچیی ویستەكانی خومەینی بێ، هەڵبژاردنی سەرۆك كۆمارییان لە زستانی ١٣٥٨دا بەڕێوە برد‌و لە نێو ئەوانەشدا كە ئامادەی بوون بە تەداروكاتچی بوون، خومەینی‌و ڕێژیمەكەی دەستیان دایە پاڵاوتن‌و پیس وچەپەڵیان جیا كردەوە‌و تەنیا ئیفتیخاریان بە هەندێك كەس دا تاكوو وەكوو تەداروكاتچیی خومەینی خۆیان كاندید بكەن!\nبەم شێوەیە خومەینی بناغەی فریوكاریی درێژماوەی لە ژێر دەسەڵاتی سیستمی ویلایەتی فەقیهیدا دامەزراند‌و هەڵبژاردن لەم سیستمەدا بوو بە بەرنامەیەك كە لەودا :\n١- ویستی وەلیی فەقیه لە پێشەوەی هەموو ویست‌و ئیرادەیەكە. وەلیی فەقیه دیاریی دەكا كە بەرنامەی ئەم جارە نێوەڕۆكی چی بێ.\n٢- ئەوەی گرینگ‌و ئەساسیە ناخرێتە هەڵبژاردنەوە‌و پێشتر وەلیی فەقیه‌و دەوروبەرەكەی بڕیاریان لەسەری داوە. تەنیا شتی لاوەكی‌و بێكاریگەرییەكی ئەوتۆ دەخرێتە بەردەستی هەڵبژێردراوان.\n٣- هەموو كەسێك ئەو شانازییەیان پێ نابخشڕێ تاكوو ببن بە مۆرە‌و تەداروكاتچیی ویستەكانی ڕێبەر، دەبێ لە پاڵاوتەی پیس‌و چەپەڵی بدرێن!\n٤- بۆ تەكمیل كردنی شانۆ‌و شەرعیەتدان بە تیاترەكە، هەڵبژاردنێك بۆ بەشداریی خەڵك پێویستە.\nئەمانە بنەما‌و كۆڵەكەی ئەساسیی سیستمی سیاسی لە ئێراندان كە خومەینی‌و دەوروبەرەكەی دایانمەزراند‌و بەرگی یاسای بنەڕەتیشیان بە بەردا كرد‌و قۆناخ بە قۆناخ‌و لە تیاترێكی هەڵبژاردنەوە بۆ تیاترێكی دیكە شارەزایی زیاتریان تێدا وەدەست هێنا‌و پەردەی كۆتایی شانۆكەشیان بەردەوام بە قسەكانی ڕێبەری ڕێژیم كۆتایی پێ هێناوە كە سپاسی ئومەتی حیزبوڵڵا‌و هەمیشە لە سەحنەدای كردووە كە مستێكی توندیان لە دمی نەیارانی ڕێژیم داوە.\nلەم ٣٦ ساڵەدا، ١١ خولی هەڵبژاردنی سەرۆك كۆماری‌و ٩ خولی هەڵبژاردنی مەجلیسی نوێنەرانی ڕێژیم‌و ٤ خولی هەڵبژاردنی مەجلیسی خوبرەگانی ڕێژیم‌و ٤خولی هەڵبژاردنی شوورای شار‌و خولی ڕێفراندۆمی پەسندكردنی یاسای ڕێژیم‌و پێداچوونەوەكەی‌و دەورەیەكیش لە سەرەتاوە ڕێفراندۆمی شیوازی ڕَیژیم بەڕێوە چووە كە بەگشتی لەو ٣١ هەڵبژاردنە جۆربەجۆرەدا، ئەو خاڵە ئەساسییانە بەدی دەكرێن‌و لەو چوارچێوەیە نەترازاون، تەنیا لە هەڵبژاردنی خولی دەیەمی سەرۆككۆماریدا، ڕێژیم لە خاڵی ٤ی بەرنامەكانیدا تووشی هەندێك كێشە هات كە بە سەركوت‌و كوشتار چارەسەری كرد!\nئەوەی لەم سیستمە داخراو‌و چەواشەكارانەیدا جێگای تێڕامانە، ڕاوەستانێكە لە خاڵی چوارەمدا. چوونكە ڕێژیم هەموو كات بۆ تەكمیلی پارچەكانی پازێلەكەی‌و وەسەریەكخستنەوەی بەشە جیاوازەكانی بەرنامەكانی، پێویستی بەوە هەبووە كە بە شانۆیەكی بەشداریكردن، شەرعیەتی چەواشەكارانەی دووبارە بەرهەم بهێنێتەوە.\nلێرەدا بە دەیان‌و سەدان بەرنامەی جۆربەجۆری بەڕێوە بردووە‌و بە شكڵ‌و سیما‌و دەنگ‌و ڕەنگ‌و بیرۆكە‌و كەسایەتی‌و ... جۆربەجۆرەوە هەموو هەوڵ‌و پەلەقاژەیەكی بۆ ئەوە بووە كەخەڵك هان بدات لە پەردەی ئاخری شانۆكەیدا بەشدار بن‌و چەپڵەی بۆ لێ بدەن.\nخودی ئەم پەلەقاژە بەردەوام‌و ئەستەم‌و دژوارەی ڕێژیم بۆ ئەوەی خەڵك هان بدا تاكوو بە هەر نرخ‌و بە هەر هەزینەیەك بووە لە سەر سندووقە درۆینەكانی هەڵبژاردن ئامادە بن، نیشان لەوە دەدا‌و سەلمێنەری ئەو پشتی پەردەیە كە بابەتێك بە ناوی هەڵبژاردن لەئارادا نیە‌و نێوەڕۆكی بابەتەكە بەتاڵ‌و بۆشە‌و هیچ دەسەڵات‌و چارەنووسێك لە هەڵبژاردنەكاندا ناخرێتە دەنگدانەوە، تاكوو خەڵك بە مەیل‌و خواست‌و حەزی خۆیان تێیدا بەشدار بن.\nچوونكە گەر بابەتێك پێوەندی بە ژیان‌و چارەنووسی خەڵكەوە هەبێ، بخرێتە دەنگدانەوە‌و هەڵبژاردنەكە بەڕاستی‌و واقیعی هەڵبژاردنێكی ئازاد‌و دێموكراتیك بێ، پێویست بە هیچ پڕوپاگەندە‌و پیلانێك ناكا تا خەڵك بۆ سەر سندووق ڕابكێشرێ، بەڵكوو خەڵك خۆیان بە هیوا‌و ئاواتەوە بەشدار دەبن.\nلە لایەكی دیكەوە گەر ڕێژیمێك هیچ نیگەرانییەكی لە مەشرووعیەتی خۆی نەبێ، ئەو هەموو هەوڵ‌و تەقەلا‌و پەلەقاژەیە ناكا بۆ ڕاكێشانی خەڵك، چوونكە خودی بابەتی هەڵبژاردن بابەتێكی سیاسییە‌و لە وڵاتانی ئازاد‌و دێموكراتیكیشدا هەمیشە ڕێژەیەكی بەرچاوی خەڵك بەشداریی لە دەنگداندا ناكەن، بەڵام لەو وڵاتە ئازادانەدا حكوومەت ناكەوێتە پەلەقاژەی ڕاكێشانی خەڵك، چوونكە نیگەرانییەكی لە ڕەوایی خۆی نیە. بەڵام ڕێژیمێكی ناڕەوای وەك ڕێژیمی خومەینی وخامنەیی، چوونكە لە سەر ئەساسی درۆ‌و چەواشەكاری دامەزراوە، بەردەوام پێویستی بە نوێكردنەوەی مەشرووعیەتی درۆینەی خۆی هەیە.\nلە باسی بەشداریكردنی خەڵك لە هەڵبژاردنەكاندا، هەر لێكدانەوە‌و شیكردنەوەیك لە سەر كاریگەربوون یان نەبوونی بەشداریكردن، تەنیا كایەكردنە لە چوارچێوە‌و گۆڕەپانێكی دیاریكراوی كۆماری ئیسلامیدا، چوونكە كۆماری ئیسلامی زۆری بەلاوە گرینگ نیە كە باس لە بەشداریكردن دەكرێ یان بەشدارینەكردن، گرینگ بۆ ڕێژیم ورووژاندنی باسەكەیە.\nدەنا بە هەموو ٣١ هەڵبژاردنەكەی كۆماری ئیسلامییەوە تاكوو ئێستا، هیچ شتێك لە بواری ئازادی‌و باشتر بوونی ژیانی خەڵكدا نەكراوە‌و هیچ شتێكی ئەساسی لەم ڕێژیمەدا نەگۆڕاوە‌و ٣١ جار دووپاتكردنەوەی ئەو ئەزموونانە نیشاندەر‌و سەلمێنەری ئەو ڕاستییەیە كە شتە ئەساسی‌و چارەنووسسازەكان ناخرێنە بەردەست مۆرە تەداروكاتچییە هەڵبژێردراوەكانەوە.\nئایا تا ئێستا شتێك بە ناوی قەیرانی ئابووری، قەیرانی سیاسی، قەیرانی ئەخلاقی‌و قەیرانی فەرهەنگی لە ئێرانی ژێر دەسەڵاتی كۆماری ئیسلامیدا هیچ هەوڵێك بۆ چارەسەركردنیان دراوە‌و دەرەتانێك بۆ هەوڵ لەو بوارنەوە هەیە؟ ئایا لە بەرامبەر پرسیاری ئەوەدا كە كێ بەرپرسیاری یەكەمە لە وێرانبوونی ڕۆژ بە ڕۆژی ئێران، دەرەتانێك بۆ وەڵامدانەوە لە نێو دامودەزگا تەداروكاتچییە بەناو هەڵبژێردراوەكاندا هەیە؟ و... بە دەیان پرسیاری ئەساسیی دیكە .\nبۆیە هەر جۆرە گەمەیەك لە زەوی‌و گۆڕەپانی كۆماری ئیسلامیدا، تەنیا‌و تەنیا ئاكامەكەی دۆڕان دەبێ‌و دوای شانۆگەرییەكە، دووبارە ڕێبەری ڕێژیم سپاس لە ئومەتی حیزبوڵڵا‌و هەمیشە لە سەحنەدا دەكاتەوە.\nتەنیا ڕێگا‌و گرینگترین شێوازی هەڵسوكەوت لەگەڵ ئەم ڕێژیمەدا، كایەكردنە لە دەرەوەی پێوەر‌و پێودانگ‌و زەویی‌و چوارچێوە‌و گۆڕەپانی كۆماری ئیسلامیدا. دەبێ یان كایەی دیكەی لەگەڵدا بكرێ یان كایەكەی لێ تێك بدرێ.


’’جا هەر کەسێک بێت’’\nمستەفا كازمى، سەرۆكوەزيرانى عێراق دەڵێت، ڕێگە بە هيچ كەسێك نادەين هاوڵاتيانى عێراق لە مافەكانيان بێبەش بكات، هۆشداريش دەدات لە دەستدرێژيكردنە سەر ئەندامانى هێزە ئەمنيەكان لەكاتى ئەركەكانياندا.\nكازمى لە میانی ئامادەبوونیدا لە ئاهەنگێكى دەرچونى خولى چاكسازى "كەرتەكانى ناوخۆ-عێراقى نوێ" ڕايگەياند، ڕۆڵى ڕاستەقينەى هێزە ئەمنيەكان پاراستنى هاوڵاتيانە، چونكە ئەوان عێراقین و وڵاتیش شکۆ و ڕێزی نابێت بەبێ گەلێكى ئازاد و بەخشندە.\nباسى لەوەشكردوە، گەل دەیەوێت هەست بە كەرامەتى بكات لە خاكەكەيدا، هەست بە ئارامى بكات لەنێو كەسوكاريدا كە چەندين دەيەى دور و درێژە برين و ئازار دايپۆشيوە.\nئەوەشى بە هێزە ئەمنيەكان وتووە، ئەركى ئێوە بەرگريكردنە لە مافەكانى هەموو عێڕاقيیەك بۆ دەربڕينى بۆچونى خۆى و پاراستنى كەرامەتى، هەروەها وەك بەربەستێكى بەهێز و پتەو لەبەردەم هەوڵەكانى هەندێك بۆ سوكايەتكردن بە هێزە ئەمنيەكان بوەستنەوە.\nسەرۆكوەزيرانى عێراق جەختیشیکردەوە کە "ڕێگە بە هيچ كەسێك نادەين، جار هەر کەسێک بێت، كە هاوڵاتيانى عێراق لە مافەكانيان بێبەش بكات، ياخود دەستدرێژى بكاتە سەر پياوانى هێزە ئەمنيیەكان لەكاتى جێبەجێكردنى ئەركەكانياندا."\nدەشڵێت، پێويستە باش خۆپيشاندانەكانمان لەبير بێت كە داواكارى شەرعيان هەبوو بەشێوەيەكى شارستانى و ئاشتيانە، ئەو لە ئێمەيە و ئێمەش لەوين، ئەو ياخود برامانە يان ئامۆزامانە ياخود يەكێكە لە ڕۆڵەكانى عەشيرەتەكەمان، "وەك ئاماژەيەك بۆ ئەندامانى هێزە ئەمنيەكان".\nمستەفا كازمى ئەوەشى ڕونكردوەتەوە، مێژوو چاودێريمان دەكات و گەل سەيرمان دەكات، پێويستە لەئاست بەسرپرسيارێتيدا بين، پێويستە هەموو خولەك و كاتژمێرێكى ئەم سەردەمەمان وا لێ بكەين كە لەمێژوى شەرەفمەندانەى ئەم وڵاتە كە نغرۆبووە لە ئازار و ئاڵنگارى تۆمار بكرێت.\nبەڤیدیۆ؛ ژاپۆن يەكەم ئۆتۆمبێلى فڕيوى بەسەركەوتوويى تاقيكردەوە\n2020.08.29 - 23:17


ده‌ڵێم بریا مه‌ودای نێوانمان كه‌مێك زۆرتر ده‌بوو . ئاوا نزیك بێت و بزانی قه‌ت پێی ناگه‌ی، ژانێكی هه‌یه له گووتن نایه. كه ده‌بینی كات وا به ئاسپایی تێده‌په‌رێ و تۆش له سه‌هۆڵبه‌ندانی چاوه‌ڕوانییه‌كاندا به‌ستووته، به ده‌ست خۆت نییه، ئه‌ژنۆكانت ده‌له‌رزن، هه‌ست به ماندوویه‌تی ده‌كه‌ی . به ده‌ست خۆت نییه، حه‌ز ده‌كه‌ی چاو له سه‌ر یه‌ك دانێی تا چیتر روخساری گرژ و تاڵی ڕاستییه‌كان نه‌بینی. حه‌ز ده‌كه‌ی باوه‌ر بكه‌ی هه‌موو شتێك خه‌ونێكی په‌رێشان یان خه‌یاڵێكی خه‌ماوی بووه و هیچیتر ...\nباوه‌ڕمان به دووری نه‌بوو، كه‌چی سێبه‌رمان كه‌وته نێوان و لێكدابڕاین ... پێش ئه‌وه‌ی چاو بكه‌ینه‌وه كات تێپه‌ڕی و قسه نه‌گووتراوه‌كان وه‌ك كه‌لاكی كۆن، بۆنیان گرت... ده‌زانی له سه‌رده‌می ئێمه‌شا مۆعجه‌زه ڕووی نادا ... مردووه‌كان به هیچ زیندوو نابنه‌وه ....\nخۆ زووتر ده‌كرا مه‌وداكان كورت كه‌ینه‌وه. زوتر ده‌كرا بۆشاییه‌كان پڕ‌كه‌ینه‌وه ... زووتر ده‌كرا قسه نه‌گووتراوه‌كان بدركێنین و له ئامێزی یه‌كا گه‌رم بینه‌وه ... نه‌مانكرد ، ئێستاش چاو ده‌كه‌یه‌وه و ده‌بینی كات تێپه‌ریوه و نه تۆ، تۆیت و نه من وه‌ك خۆمم .\nنازانم چۆنت پێ بڵێم كه له ناو ئه‌و هه‌موو گه‌رما و گڕی بوون ده‌گه‌ل هه‌موو ئه‌وانه‌ی خۆشم ده‌وێن، نه‌بوونی تۆ ، ته‌زی سه‌رمایه‌ك ده‌خاته گیانمه‌وه ... سه‌ره‌رای ئه‌وه‌ش بریا بزانی كه ژانی نه‌بوونی یه‌كجاریت له ئێشی كه‌م بوونی جارانت خۆشتره ...\nمنیش هه‌ول ده‌ده‌م فێر بم عاده‌ت به نه‌بوونت بگرم ...


Nefarious: Merchant of Souls (2011) - Review By Sha ★★★★ - MyMovieRack\n/ Movies / Nefarious: Merchant of Souls / Reviews / Nefarious: Merchant of Souls (2011) - Review By\nسەرەتا دەچن بۆ (مۆڵدۆڤا) چونکە ناوجەرگەی قەیرانی بازرگانیی کردنە بە مرۆڤەوە. مۆڵدۆڤا ئەو وڵاتەیە کە (لە سەدا دە)ی دانیشتوانەکەی بەبازرگانیی کراون (وەک تاکێکی ڕاگوازراو یاخود بەکارهێنراون وەک بەندەی سێکشواڵیی).\nئەمە یەکێکە لەو دۆکیۆمێنتارییانەی پێویستە لە ژیانتا بۆ یەک جاریش بێت بیبینیت. دەربارەی بازرگانییکردن بە مرۆڤ و بەکارهێنانی مرۆڤەکان وە بەندەی سێکوشواڵیی، پیدەفیڵیا و دەستدرێژیکردن.\nRead more Nefarious: Merchant of Souls Reviews >>\nMore from Nefarious: Merchant of Souls


ئۆردووشاھی - ویکیپیدیا، ئینسایکڵۆپیدیای ئازاد\nOrdûşahî - اردوشاھی - Ordushahi\nپۆتانەکان: 37°27′08.5″N 45°15′29.5″E / 37.452361°N 45.258194°E / 37.452361; 45.258194پۆتانەکان: 37°27′08.5″N 45°15′29.5″E / 37.452361°N 45.258194°E / 37.452361; 45.258194\nئۆردووشاھی گوندێکە، کەوتووەتە گوندەواری تورکەمان، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nئۆردووشاھی ھاوسنوورە لەگەڵ ئەم گوندانە:\nلە باکوورەوە لەگەڵ گوندی تەکە.\nلە باشوورەوە لەگەڵ گوندی جیرانا نشیو.\nلە ڕۆژاواوە لەگەڵ گوندی تورکەمان.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٤٥١) کەس و (١١١) خێزان بووە.\nوەرگیراو لە «https://ckb.wikipedia.org/w/index.php?title=ئۆردووشاھی&oldid=907476»\nئەم پەڕەیە دواجار لە ١٤:٤٧ی ٨ی شوباتی ٢٠٢٢ نوێ کراوەتەوە.


پسپۆرێکی کۆشکی سپی لەبارەی كۆرۆناوە زەنگێكی ئاگادارکردنەوە لێ دەدات\nلە قۆناغێکی نوێی پەتایەکەداین\nBasnews 04/08/2020 - 19:52 جیهان\nلەگەڵ خێرابوونی بڵاوبوونەوەی پەتای ڤایرۆسی کۆرۆنا لە سەرتاسەری جیهاندا، دوای گەیشتنی ژمارەی تووشبووان بە زیاتر لە 18 مليۆن کەس و گەیشتنی ئەمەریکا بە پێشەنگی وڵاتانی تووشبوو، پسپۆرێکی بەناوبانگی کۆشکی سپی زەنگی ئاگادارکردنەوەی لێدا.\nدیبۆرا بێرکس راوێژکاری کۆشکی سپی هۆشداری دا کە ئەمەریکا سەبارەت بە ڤایرۆسی کۆرۆنا چووەتە ناو قۆناغێکی نوێوە و ناوچە گوندنشینەکانیش وەک شارە گەورەکان کەوتوونەتە بەر هەڕەشە.\nبێرکس، کە سەرۆکایەتی شانەی تەنگژەی تایبەت بە لەناوبردنی ڤایرۆسی کۆرۆنا دەکات لە کۆشکی سپی، بۆ تۆڕی (سی ئێن ئێن) گوتی “ئەو رێوشوێنە لۆکاڵییانەی بۆ سنووردارکردنی بڵاوبوونەوەی ڤایرۆسەکە گیراونەتە بەر بەرهەمیان هەبووە”، بەڵام ئەوەشی گوت “ئەوەی ئەمڕۆ دەیبینین جیاوازە لەوەی لە مانگەکانی ئازار و نیسان دیتمان”.\nدەشڵێ “بۆ هەموو ئەوانەی، کە لە گوندەکاندا دەژین، ئێوەش لەو ڤایرۆسە پارێزراو نین”، دووپاتیشی کردەوە “ئێمە لە قۆناغێکی نوێداین”.\nئاماژەی بۆ ئەوەش کرد، کە پابەندبوون بە رێنماییە تەندروستییەکان، ئەوانەی پەیوەستن بە سەلامەتی، وەک بەستنی دەمامک و پاکوخاوێنی و دابڕان و دوورکەوتنەوەی کۆمەڵایەتی، بابەتی زۆر گرنگن.\nکۆی ژمارەی تووشبووان بە پەتایەکە لە ئەمەریکا تا ئێستا 4,665,002 تووشبووە و لەناویاندا 154,834 کەس گیانیان لەدەست داوە، بەمەش بووە بە زەرەرمەندترین وڵات بە ڤایرۆسی کۆرۆنا و لەدوای ئەویش بەرازیل دێت بە 2,733,677 تووشبوو و 94,104 گیانلەدستدان. ئینجا وڵاتی هیندستان لە پلەی سێیەمدا دێت لە زەرەرمەندان، بە تۆمارکردنی 1,750,723 تووشبوو و 37,364 گیانلەدەستدان.\nئەمە دوای ئەوە هات، کە هەفتەی رابردوو، رێکخراوی تەندروستیی جیهانی، هۆشداریی دا لەوەی، کە پەتایەکە درێژخایەنە.


ئۆتۆمبێلی ژمارە ئەوروپی\nئەتاری و یاری\nپۆشاک و کە مالیات\nزێڕ و زیو\nوەرزش و هونەر\nTel : +964(0)750 968 2000\nمەرج و ڕێنمایی\nئێمە کاردەکەین بۆ بڵاو کردنەوەی کاڵا و شتوموکەکان لە ئینتەرنت و تۆڕەکۆمەڵایەتیەکانی فەیسبووک لە رێگەی ماڵپەڕەکەمانەوە. بە بێ بەرامبەر\nماڵپەڕی Dassy2.com بۆ کڕین و فرۆشتنی کاڵا لە هەرێمی کوردستان و عێراق. کار دەکات لەسەرجەم پارزگاکان.\nدەتوانن ئۆتۆمبێل، خانوو، زەوی، مۆبایل یان هەر شتێک کە بتانەوت بیفرۆشن لە ماڵپەرەکەمان دایبێن و ئێمەش بۆتان بڵاو دەکەینەوە\nهەموو کاڵایێک ڕێگە پدراوە جگە لەو کاڵایانەی لەگەڵ کولتور و یاساکان نەگونجت\n+964(0)750 968 2000\n+964(0)770 968 2000\nچۆنیەتی دابەزاندنی کاڵا\n© 2022 Dassy2.com, All right reserved


ڕاهێنه‌رى هه‌ولێر:ئه‌ركم له‌گه‌ڵ یانه‌كه قورسه وپێویستم به‌كاته بۆ ئه‌وه‌ى له‌گه‌ڵ یاریزانان بگونجێم\nالأحد 20 تشرين أول 2019 - 09:01\nرادان راھێنەری کرواتی خۆشحالی خۆی بۆ وەرگرتنی راھێنەرایەتی یانەی ھەولێر دەربری رِايطةياند یانەی ھەولێر وەکو ماڵی خۆم وایە و راھێنەرایەتی یانەی ھەولێر یەکێک لە باشترین وێستگەکانی ژیانمە، چونکە ھەست دەکەم لە نێو خێزانی خۆمم.\nلە درێژەی قسەکانیدا رادان وتى:ئەرکی من قورسە، چونکە تیپەکە پێویستی بەکارێکی گەورە ھەیە بەتایبەتی، کە چەند یاریزانێک پێکانیان ھەیە و لە چەند شوێنێکی یاریکردن کێشە ھەیە، بەڵام متمانەم ھەیە کە بەکارکردن و یەکرێزی دەتوانین بەسەر کێشەکان زاڵ بین و پێویستم بە کات ھەیە تا بتوانم شێوازی یاریکردن و تکتیک و فلسەفەی یاریکردن لە ھزری یاریزانان زاڵ بکەم.\nوھەمووان دەرخسێنم، کە توانەکانی خۆیان نیشان بدەن.\n1.فیفا بۆ کۆچی دوایی ئەحمەد ڕازیی تویتێکی کرد و وەک ئەفسانە ناوزەدی کرد\n2.ئه‌حمه‌د ڕازى یاریزانى پێشووى نێوده‌وڵه‌تى دواى توشبوونى به‌ڤایرۆسى كۆرۆنا گیانى له‌ده‌ستدا\n3.پەیامنێرمان:ئەحمەد رازی نەخۆشخانەی بەجێهێشت و رەوشی تەندروستی باشە\n4.په‌یامنێرمان: ڕاهێنه‌ر عه‌لى هادى دواى توشبوونى به‌ڤایرۆسى كۆرۆنا گیانى له‌ده‌ستدا


سترانەکا نوو دڕێ دایە | Evro News\nسه‌ره‌كى Facebook سترانەکا نوو دڕێ دایە\nسترانەکا نوو دڕێ دایە\nپشتی ل ھەیا بۆری رەوشا ساخلەمیا ھونەرمەند عەدنان سالح بەر باشیێ ڤە چووی، نوکە یێ خوە بەرھەڤ دکەت دا ل چەند رۆژێن بھێن کلیپەکێ ل دۆر جەژنا نەورۆزێ چێ بکەت، و ئەڤە دێ بیتە کلیپا وی یا ئێکێ پشتی نەخۆشیا وی.\nعەدنانی، بۆ ئەڤرۆ گۆت: سترانا نەورۆز ژ پەیڤ و ئاوازێن ھونەرمەند شێرزاد محەمەد سەعید، بەری نوکە وەکو دەنگ ھاتیە تۆمارکرن، و ئەم یێ ل ھیڤیێ ل نێزیک دەست ب وێنەکرنا وێ بکەین، کو ئەو ژی دێ ژلایێ کەنالێ وار ڤە ھێتە کلیپکرن.\nل دۆر رەوشا ساخلەمیا خۆ ژی گۆت: بەری کێمتر ژ ھەیڤەکێ ئەز چووبوومە ئەلمانیا، ل نەخۆشخانەکا ھەرە باش پشکنین بۆ من ھاتنە کرن، نۆشداران گۆتە من رەوشا تە یا ساخلەمیێ بەر باشیێ، لێ پێدڤیە بەردەوام تۆ پارێزێ بکەی.\n69 queries in 0.466 seconds.


چیرۆکى ڕێبوار؛ ئەو مامۆستایەى لەکاتى کارکردندا گیانى لەدەستدا\nبەرپرسێکی پارتی ’’سیناریۆنی بەهێزی’’ پێکهێنانی حکومەتی عێراق ئاشکرا دەکات\nکازمی: خەڵكانێك هەن دەیانەوێت بەچەك هەڕەشە لە دەوڵەت بكەن\nلە مامۆستاییەوە بۆ کرێکاریی\n2021.07.19 - 23:34\nقەیرانى موچە رێبوار سوارەى تەمەن 34 ساڵانى ناچارکرد دوور لە پیشەى مامۆستاییەکەى دەستبداتە کارێکى تر بەمەبەستى دابینکردنى بژێوى خێزانەکەى، بێئاگا لەوەى ئەو کارە ژیانى لێدەسێنێتەوە.\nڕێبوار کە مامۆستاى هونەر بوو ڕۆژی چوارشەممە (14ى تەموزى 2021) وەک هەر ڕۆژێکى دیکەى ئاسایی چووە سەر کارەکەى لە بینایەکى تەواونەکراوى چەند نهۆمى، بەڵام لەکاتى کارکردندا کارەبا لێیدا و لەنهۆمى دووەمى ئەو بینایەوە کەوتە خوارەوە و بەهۆیەوە گیانى لەدەستدا.\nسەربەستى براى بۆ "ناس کورد" باسى لەوەکرد، رێبوار دڵنیانەبوو سەرى مانگ موچە وەردەگرێت یان نا، هەروەها نەشى دەزانى موچەى تەواو وەردەگرێت یا بە لێبڕینەوە، بۆیە کارى دیکەى کردووە.\nرێبوار لە خانویەکى 100 مەتریدا لەگەڵ هاوژین و دوو منداڵیدا ژیانى بەسەر دەبرد. هاوسەرەکەى دەرچووى زانکۆیە وانەبێژە.\nکارى سەرەکى رێبوار مامۆستایی بوو لە قوتابخانەى خاکى بنەڕەتى لە شارۆچکەى پیرەمەگرون و بەوتەى کەسە نزیکەکانى کەسێکى هێمن بووەو هاوکارى خەڵک و خوێندنگەکەى بووە.\nلەدواى سەرهەڵدانى قەیرانى دارایی و دروستبوونى کێشە بۆ موچەى فەرمانبەران، رێبوار وەک هەزاران هاوپیشەى دیکەى دەستى بەکارى دووەم کرد بۆ ئەوەى بژێوى ژیانى خێزانەکەى دابین بکات.\nسەربەست وتى، "ڕێبوارى برام کە 10 ساڵ بوو مامۆستا بوو لەساڵى 2016ەوە کاردەکات، دواى ئەوەى قەیرانەکان سەریانهەڵدا و قوڵبوویەوە".\nئەو رۆژەى گیانى لەدەستدا، رێبوار ژن برایەکى لەگەڵدا بووە و دەڵێت رێبوار زۆر دڵسۆز بووە بۆ کارەکەى.\nئارام برای هاوسەرەکەى رێبوار بۆ "ناس کورد" وتى "واجیهەى بینایەکمان بۆیاغ دەکرد، لەو کاتەدا رێبوار کلکى ڕۆڵەکەى درێژکرد کە چوار مەتر درێژە و بەر سیمى کارەباى عەمود کەوتوو فڕێى دایە خوارەوە".\n"رێبوار زۆر دڵسۆز بوو بۆ کارەکەى، هەموو جارێک پێى دەوتین با ڕۆژێک زیاتر ئیش بکەین و کارەکەمان بێ کەموکوڕى بێت، جارى وا هەبووە بۆ چاککردنەوەى کەم و کوڕیەک ئێمەى لەپیرەمەگرونەوە دەبرد بۆ سلێمانى"، ئارام وایوت.\nوتیشى، "ئەو ڕۆژە پێش ڕوداوەکە بە چارەکە سەعاتێک قسەى خۆشمان کرد مامۆستا ئەو رۆژە ڕووى زۆر خۆش بوو".\nرێبوار بەهۆى بەهێزى تەزوى کارەباکە و فڕێدانى لەو شوێنە بەرزەوە دەستبەجێ گیانى لەدەستدا و ماڵئاوایی یەکجارى کرد.\nسەرچاوەیەک لەپزیشکى دادوەرى سلێمانى (چوارشەممە 14ى تەموزى 2021) بە "ناس کورد" ى ڕاگەیاند "ئەو مامۆستایە دانیشتووى پیرەمەگرون بووە، بەهۆى ئەوەى لەکاتى کارکردندا لەسەر بینایەک کارەبا لێیداوە کەوتوەتە خوارەوە و گیانى لەدەستداوە".\nڕاهێنەرێکی بەناوبانگی ئەوروپی دەبێتە ڕاهێنەری هەڵبژاردەی عێراق\n2021.07.30 - 14:43\n2021.07.28 - 11:11


رێوزا فایەق: گرێیەك هەیە لەسەر پۆستی جێگری سەرۆكی هەرێم\nنەتەوە | 20:01:17 2019-04-14 | (516) جار خوێندراوەتەوە\nپەرلەمانتارێكی "یەكێتی" لە پەرلەمانی كوردستان لەبارەی بەردەوامی گفتوگۆو دانوستاندنەكان رونكردنەوە دەدات و رایده‌گه‌یه‌نێت، "100 كاتژمێری دانوستاندن لە یەك كاتژمێر بەریەككەوتن باشترە، بەڵام پێویستە گفتوگۆكان خێراتر بكرێت بۆ گەیشتنە رێككەوتن".\nرێواز فایەق، پەرلەمانتاری فراكسیۆنی سەوز لە پەرلەمانی كوردستان له لێدوانێكدا بۆ رادیۆ نەوای رایگەیاندوه، بە گوێرەی یاساو بەگوێرەی عورفی سیاسیش لە هەرێمی كوردستاندا لایەنی براوەی یەكەمی هەڵبژاردن دەستپێشخەری و پرۆسەی دانوستاندن بەرێوەدەبات ئەوەش پارتی دیموكراتی كوردستانە، یەكێتی نیشتمانی كوردستان رێككەوتنی سیاسی كردووە وە رێككەوتنی لەسەر پشكەكان و پۆستەكان لەناو حكومەتی داهاتووی هەرێم كردووەو تەنها واژووی كۆتایی ماوە.\nناوبراو وتیشی: "ئەوەی ماوەتەوەو پرسی پێكهێنانی حكومەتی دواخستووە گرێیەك هەیە لەسەر پۆستی جێگری سەرۆكی هەرێم، وەكو دەوترێت (چونكە من ناتوانم بەناوی گۆڕانەوە ئەم قسەیەبكەم) كە گۆڕان رازی نییە بەوەی سەرۆكی هەرێم دوو جێگری هەبێت، بۆ ئەوەش پێویستە دەستپێشخەری هەبێت لەنێوان لایەنە سیاسیەكان بۆ ئەوەی بگەینە چارەسەر، چونكە ئەركی بەڕێوەبردنی هەرێمی كوردستان و پۆستەكان ئەوەندە هەیە كە بەشی هەموو ئەو لایەنانە بكات كە خواستیانە لە چوارساڵی داهاتووی بەڕێوەبردنی هەرێمی كوردستاندا بەشداربن".\nسەبارەت بە كێشەی سەرەكی نەگەیشتنە رێككەوتن و خەتابار كردنی یەكتری، رێواز فایەق وتی: "هەمیشە لە كاتی دانوساندنەكان بەرژوەندییەكان رەنگە بە یەكتر بكەون، سەرجەم لایەنەكانیش مەبەستیانە باشترین پێگەو پۆستیان بەربكەوێت لە دامەزراوە دەستورییەكان هەرێمی كوردستاندا، ئەم خواست و بەرژوەندییانە وا دەكات بەریەككەوتن هەبێت ئەوەش پێویستی بەچارەسەرەو ئەركی هەمووانە هەوڵی چارەسەركردنی بدەن و حكومەتێكی نوێ پێكبهێنرێت".\nهێمای بۆ ئه‌وه‌شكرد، "ئەوەی دەكرێت خەتا نییە، ئەوە خواستەو هەموو لایەكیش مافی خۆیەتی بە گوێرەی دەنگەكانی و بانگەشەی هەڵبژاردن داواكاری هەبێت، تاوەكو بەڵێنەكانی بۆ دەنگدەرانی بباتە سەر، ئێمە زۆر چاوەڕوانمانكردووە هەموو كات ئەوەش دەڵێن، 100 كاتژمێری دانوستان لە یەك كاتژمێر بەریەككەوتن باشترە بۆیە پێویستە گفتوگۆكان خێراتر بكرێت بۆ گەیشتنە رێككەوتن لە بەژوەندی خەڵكی هەرێمی كوردستان".


پشیلەش ئەخوات و ئەخواتەوە! – KurdRawm\nدکتۆر ئیمام عەبدولفەتاح ئیمام\nخوێندکاربووم لە زانکۆ کاتێک کتێبی یەکێک لە مامۆستایانی یاسای وڵاتەکەمانم بۆ خوێندنەوە کەوتە لا، ڕۆژگار ناوی مامۆستاکەی لەبیربردومەتەوە، بەڵام ئەو ڕۆژەی لەبیرنەبردومەتەوە کە تیایدا یەکەمین لاپەڕەی ئەو کتێبەم هەڵدایەوە، ڕوانیم بەبێ عەینی لاپەڕەیەکی سپی بوو تەنها سێ وشەی سەیر و نامۆی تێدا دانرابوو کە مامۆستاکە لە ناوەڕاستی پەڕەکەدا نووسیبووی و جێیهێشتبوو و ڕۆیشتبوو. ئەو سێ وشە سەیر و نامۆیە ئەمەیە: “… پشیلەش دەخوات و دەخواتەوە!” بەم جۆرە و بەبێ هیچ ڕاڤە و لێکدانەوەیەک! ئەوێ ڕۆژێ بە تێڕامانەوە لە سەر ئەم دەستەواژە سەیرە ڕاوەستام. ئاخۆ مامۆستای یاسا مەبەستی لەو دەربڕینە چییە؟ بۆچی بەو شێوە سەیرە سەرەتای کتێبەکەی دەستپێکردووە؟! پێی لێ ئەنێم کە تەنها لەپاش ساڵانێکی دوورودرێژ ئینجا توانیم ئەو دەستەواژەیە لێکبدەمەوە کاتێک کە لە فەلسەفەی هیگڵم کۆڵییەوە. ماوەیەکی دوورودرێژ بە تێڕامانەوە لە سەر ئەو جیاوازییە وەستام کە هیگڵ لە نێوان مرۆڤ و ئاژەڵدا کردویەتی، کە جیاوازییەکە لە بناغەدا بەربنەمای بیرۆکەی “هۆشیاریی”ە، لە دیدی هیگڵدا مرۆڤ خاوەنی هۆشیارییە بەڵام ئاژەڵ جۆرێک لە هۆشیاریی “یاخود دەرک”ی هەیە کە بە هۆیەوە دەرک بەو شتانە دەکات کە لە ژینگەی دەوروبەری و هەروەها دەرک بەو مرۆڤانەیش دەکات کە لە دەوری هەن: دەرک بە خواردنەکەی دەکات و دەچێت بۆ لای، دەرک بە خاوەنەکەی دەکات و دەچێت بۆ لای، دەبینێت دارێکی بە دەستەوەیە دەترسێت و هەڵدێت، لە ڕێگای بەکارهێنانی هەستەکانیشییەوە جۆرێک لە “هۆشیاریی” دروست دەکات، بەڵام هۆشیارییەکی تاکئاراستە، چونکە هۆشیارییەکە لە سەر ڕاستەهێڵێک ڕێدەکات؛ خواردنەکەی دەبینێت یاخود بۆنی دەکات ئیتر دەچێت بۆ لای تاکو بیخوات.. هتد. بەڵام ئەم هۆشیارییە لای مرۆڤ دەبێت بەو شتەی کە بە “خودهۆشیاریی” یاخود هۆشیاریی هۆشیاریی ناودێر ئەکرێت، ئەگەر من وەکو مرۆڤ لەگەڵ ئاژەڵدا لە ڕوانگەمدا بۆ خواردن و خواردنەوە یاخود چوونم بۆ لایان هاوبەش بم، بەڵام لە بابەتێکی یەکجار گرنگدا لەو جیاوازم ئەو بابەتەیش ئەوەیە کە من خواردن دەخۆم و دەرک بەوە دەکەم کە خواردن دەخۆم و هاوڕێکەم لە سەر شەقامەکە دەبینم و دەرک بەوە دەکەم کە دەیبینم.. هتد، دەربڕینی “من نان دەخۆم” گوزارشت لەو هۆشیارییە دووفاقە دەکات، هەر بۆیە بە تەنها مرۆڤ لە توانایدا هەیە بڵێت: “من”، ئەمەیش تایبەتمەندییەکی مرۆیی زۆر گرنگە، چونکە هۆشیاریی ئاژەڵ دەچێت بۆ لای شتەکان و ناگەڕێتەوە، بەڵکو لە ناو شتەکاندا بە نوقومبوویی دەمێنێتەوە، بێجگە لەوە ئاژەڵ ناتوانێت لە چوارچێوەی هەست دەربچێت، چونکە هۆشیارییەکەی لەو سنوورە تێناپەڕێت، هۆشیارییەکەی نوقومی سروشت و نغرۆی مادەیە!\nپێموایە ئەم جیاوازییە زۆر گرنگە، چونکە ئەو تاکهۆشیارییە کە لە سەر ڕاستەهێڵێک ڕێدەکات و لە خودەکەیدا ڕەنگناداتەوە هۆشیاریی ئاژەڵانەیە یاخود هۆشیارییەکی تاکئاراستەیە کە لە خودەکەیدا پێچەوانە نابێتەوە تاکو دەرکی بکات و کەموکووڕییەکانی بزانێت و دەستکارییان بکات یاخود چاکیان بکات، ئەوە هۆشیاریی ئاژەڵانەیە! ئەو هۆشیارییەی کە تا بینەقاقای نوقومی هەستە، هۆشیاریی ئاژەڵانەیە! ئەو هۆشیارییەی کە لە سنووری خواردن و خواردنەوە و سێکسکردندا قەتیس دەمێنێت، هۆشیاریی ئاژەڵانەیە کە دەرک بە هزری پەتیی ناکات لەبەرئەوەی لە خۆیدا ڕەنگناداتەوە. ئەم هۆشیارییە نە زانستێک پێکدێنێت و نە پەیوەندیشی بە فەلسەفەوە هەیە؛ چونکە هۆشیارییەکە “بیرناکاتەوە”، هەموو ئەو بوارانەیش تەنها بیر یاخود هزر دروستیان دەکات. کەواتە ئایا هیچ سەیری و نامۆییەک لەوەدا هەیە ئەو وشەیەی کە لە نێو زمانە بیانییەکاندا هێما بۆ بیرکردنەوە دەکات وشەی؛ Reflectionـە کە بە واتای ڕەنگدانەوە یاخود پێچەوانەبوونەوەیش دێت؟ چونکە بیرکردنەوە پێچەوانەبوونەوەیە یاخود خودهۆشیارییە و، تایبەتمەندییەکە کە مرۆڤ هەیەتی نەک ئاژەڵ!\nئێمە زۆر کات لە یادمان دەچێت، یاخود لە یادی دەکەین، کە لایەنێکی گرنگی مرۆڤیش هەر دیسان “ئاژەڵ”ـە! ئەوە ئەم لایەنە ئاژەڵییەیە کە مرۆڤ لێوەی دەستپێدەکات، چونکە مرۆڤ بە ئاژەڵیی لەدایک دەبێت و پێویستە لە سەری کە ببێت بە مرۆڤ! زۆرێک لە خەڵکی بڕوایان وایە کە مرۆڤ بە لەدایکبوون تایبەتمەندیی مرۆڤبوون بەدەستدەهێنێت، واتە تەنها بە لەدایکبوون دەبێت بە مرۆڤ، بەڵام ئەمە بیرێکی نەشیاو و خەیاڵاتە، چونکە مرۆڤ کاتێک کە لەدایک دەبێت هیچ جیاوازییەکی لەگەڵ ئاژەڵدا نییە، تەنها یەک هۆشیاریی تاکئاراستەی هەیە کە لە خۆیدا ڕەنگناداتەوە، هەر بۆیە دەبینین پەیوەستییەکی توندوتۆڵ نوقومی هەستی پەیوەست بە مادەیە، تەنانەت “دایک”یش لەلای ئەو تەنها سەرچاوەیەکە بۆ تێربوون و گەرم داپۆشین و پاکوخاوێنی و… هتد. بابەتەکە ماوەیەکی دوورودرێژی دەوێت تاکو تەنها وشەی دایک واتایەکی ڕووت وەربگرێت کە ئاسوودەیی لای گوێگرەکەی دروست بکات تەنانەت ئەگەر لەو کاتەدا دایکەکە لە ژیانیشدا نەمابێت!\nنەشونماکردنی منداڵیش لە فێربوون و وەرگرتنی ڕۆشنبیریدا لە پەرەسەندنی کۆمەڵەوە لە بواری شارستانیدا زۆر نزیکە، چونکە هەردوکیان پێویستە لە سەریان ئەو قۆناغە هەستییە تێبپەڕێنن کە پەرەسەندنەکەیان لێیەوە دەستیپێکرد؛ منداڵەکە بە نموونە وەربگرە؛ بڕوانە چۆن پەرەدەستێنێت، چۆن بیری پەتیی فێر دەکەین؟! ئێمە ڕەنگە سەرەتا بەوە ماتماتیکی فێربکەین کە هانی بدەین بە پەنجەکانی دەستی بژمێرێت، یاخود پرتەقاڵێک بکات بە دوو کەرتەوە، تاکو بزانێت یەکی ڕاستەقینە دەبێت بە دوو کەرتەوە، یاخود چەو و دەنکە بەرد بە سەر هاوڕێکاندا دابەش بکات و… هتد، هەموو ئەمانەیش ڕێگا و شێوازێکی پەروەردەکارانەن بۆ فێرکردنی بیرکاری یاخود ماتماتیک، لەو سۆنگەیەیشەوە کە منداڵ بە هەست و بە مادەوە پەیوەستە پێویستە لە سەرمان پەیتا پەیتا لەگەڵی بڕۆین تاکو بیرۆکەی پەتیی بە شتێکی ماتەریالییەوە پەیوەست بێت. بەڵام نەشونماکردنی منداڵ لە قۆناغێکی دواتردا بە تێپەڕاندنی بواری هەستییەوە بەندە تاکو تەنها لە کایەی بیری پەتیدا کار بکات، لە قۆناغی ناوەندیدا بۆ نموونە پێویستە بەو هێما ماتماتیکییانەوە کە تێیدا هەن و بەبێ گەڕانەوە بۆ شتێکی بەرهەست فێری بیرکاری ببێت، پێویستە ئەو هۆشیارییە بەدەستبهێنێتەوە کە نوقومی هەست بوو بوو تاکو لە خۆیدا ڕەنگبداتەوە، پێویستە “هۆشیاریی لەدەستچوو” بەدەستبهێنێتەوە، تاکو بتوانێت بیربکاتەوە، ئەگەر بەو جۆرە نەکات، واتە ئەگەر بینیمان کە لە قۆناغی ناوەندیدا هێشتا پەنجەکانی بۆ ژماردن بەکاردەهێنێت یاخود تەنها کاتێک دەتوانێت لە بیرۆکە تێبگات ئەگەر لە شتێکی بەرهەستدا بەرجەستە ببێت، دەڵێین کە ئەو کەسە “لە ڕووی ئەقڵییەوە لەدوایە” واتە توانا ئەقڵییەکانی توانای منداڵێکن کە تەمەنی شەش ساڵە، ئەمەیش لەگەڵ تەمەنە کاتەکییەکەیدا کۆکنایەتەوە، واتە لەگەڵ تەمەنی لە بڕوانامەی لەدایکبوونەکەیدا کە بۆ نموونە تەمەنی شانزە ساڵە ناگونجێت!\nکتومت هەر ئەمەیشە واتای دواکەوتویی شارستانی، چونکە کۆمەڵی دواکەوتو لە ڕووی شارستانییەوە ئەو کۆمەڵەیە کە بڕێک شێوازی بیرکردنەوە تیایدا زاڵ و باوە کە بۆ نموونە لە سەدەکانی ناوەڕاستدا باو بوون ئەگەرچی تەمەنی کاتەکیی ئەو شارستانییە سەدەی بیستە!\nکەواتە مرۆڤ بە ئاژەڵیی لەدایک دەبێت و پێویستە لە سەری کە بە بیرکردنەوە ببێت بە مرۆڤ و، هۆشیاریی لەدەستچووی بزربووی نێو جیهانی هەست بەدەستبهێنێتەوە تاکو بگەڕێتەوە بۆ لای، پێویستە لە سەری دەست لە مانەوە لە جیهانی “سروشتی ماتەریالی”دا هەڵبگرێت و ڕووەو جیهانی هزر بڵند بێت، سەیر ئەوەیە چەند بە پلیکانەی پەرەسەندندا دابەزیت دەبینیت کۆمەڵە دواکەوتووەکان تا بینەقاقایان نوقومی هەستە، بەڵام ئەوە کۆمەڵە پێشکەوتووەکانن کە لە هەست و مادەوە بۆ جیهانی بیر و ڕۆح ترازاون بە پێچەوانەی ئەوەی کە باوە! هەر بۆیە لە نێو کۆمەڵە دواکەوتووەکاندا دژوارە هیچ پەرەسەندنێکی زانست یاخود هونەر یاخود فەلسەفە بەدیبکەیت کە بوارە سەرەکییەکانی چالاکیی ڕۆحیی مرۆڤن! هەروەها سەیر ئەوەیە ئێمە بڕوامان وایە کە زانست و شارستانیی زانست بڕێک بابەتی “ماتەریالیین!” مەگەر ئەو شارستانییە نییە کە ئۆتۆمبێل و فڕۆکە و کەشتی و چەک و چۆڵ و ئامێر و ئامرازەکان و… هتد، دروستکردووە کە هەموویان بڕێک بابەتی ماتەریالیین! بەڵام من دەمەوێت لە سەر لوتکەی چیایەکی بڵند ڕابووەستم تاکو بە دەنگێکی بەرز هاوار بکەم؛ با هەموو کۆمەڵەکەمان گوێی لێ بێت: هۆ خەڵکینە، ئەو بابەتانە بڕێك بابەتی ماتەریالی نین، بەڵکو “بڕێک بیر و هزرن” لە نێو پارچە ئاسن یاخود پارچە مسێکدا مەییون، یاخود بیرێکی باڵان لە نێو پارچەیەک تەختە یان پارچە کانزایەکدا بەرجەستەبوون، چالاکییەکی ڕۆحیی هەندێک خەڵکن کە بۆ زانست تەرکی دونیایان کردووە و شەونخونییان بە دیار بیرکردنەوەی داهێنەرانەوە کێشاوە نەک بە دیار قسەوباس و خواردن و خواردنەوەوە، زانایەک نهێنی نەخۆشییەک ئاشکرا دەکات، یەکێکی تر دەرمانێک دروست دەکات و، یەکێکی دیکەیش ئامرازێکی پەیوەندیکردن پەرەپێدەدات و… هتد. ئێمەیش هیچ کارێکی تر ناکەین تەنها بەکارهێنانی ئەو شتانە نەبێت کە ئەوان دروستی دەکەن پاشان دەچین بە ماتەریالیی بۆگەن ناوزەدیان دەکەین، بەڵام ئێمە خۆمان “ڕۆحانییەتی خۆرهەڵات”مان هەیە! هیگڵ ڕۆحی لە نێو کۆمەڵە خۆرهەڵاتییەکاندا بە ڕۆحێکی نغرۆی سروشتێکی ماتەریالی ناودێر دەکرد و دەیوت کە ئەو کۆمەڵانە لە هەوڵی ئەوەدان لەو بۆتەیە دەربازبن، منیش دەترسم بڵێم قسەکەی هیگڵ ئەگەرچی ڕەقە بەڵام تا ڕۆژگاری ئەمڕۆمان قسەیەکی ڕاستە و، نابێت ئەو توێکڵە ڕۆحییە دەرەکییە فریوت بدات، دزە بکە نێو ئەو ڕۆحە شتی سەیر و سەمەرە دەدۆزیتەوە! شتی وەکو نوقومبوون لە هەستدا تا بینەقاقا! نموونە باڵا ماتەریالییەکەی ئێمە ئەمەیە: دەوڵەمەند ببم و ببم بە خاوەنی ئەو شتە و ئەم شتە و، خۆشترین خواردن بخۆم و بەتامترین خواردنەوە بخۆمەوە و سێکس بکەم! ئەمانە نموونەی باڵا نین، نموونەی باڵا ئەوەیە کە داهێنان بکەم و دۆزینەوە ئەنجام بدەم، یاخود ببم بە زانا یاخود وێژەوانێکی گەورە یاخود هونەرمەندێکی مەزن یان فەیلەسووفێک کە فەلسەفەکەی سەرباری کەلەپووری مرۆڤایەتی ببێت و شکۆی کندی و فارابی و ئیبن سینا و… هتد بگەڕێنێتەوە. نەخێر گرنگ ئەوەیە پشکی بانکەکە زیاد بکات و پانتایی موڵکە مادییەکان فراوانبن و، چێژ لە هەموو ڕووەکانی ژیانی ئاژەڵییانە وەربگرم و لە گەرمەی هەڵپەکردن بۆ مادەدا ئەوەم لەبیربچێتەوە کە ئەگەر مرۆڤ بە ئاژەڵی لەدایک ببێت مەرج و پێویست نییە ببێت بە مرۆڤ، مرۆڤانێک هەن بە ئاژەڵی لەدایک دەبن و تا دەمرن بە ئاژەڵی دەمێننەوە، ژیانی تێدەپەڕێنێت و وەک مرۆڤێک نایباتە سەر، ئەو ڕۆژەیش کە دەمرێت تەنها مشتێک خۆڵ بۆ زەوی زیاد دەکات! لەبەرئەوە تەنها مرۆڤ ناخوات و ناخواتەوە، بەڵکو پشیلەش هەر دیسان دەخوات و دەخواتەوە\nبۆچی بلیمەتەكان هاوسەرگیری ناكەن؟\nقەشە یووسف پەری


شەڕڤانێكی یەپەگە لەگەڵ دەوریەیەكی هێزەكانی ئەمریكا لە ڕۆژئاوای كوردستان\nكورد، ئەمریكا و توركیا لەسەر پێكهێنانی ناوچەی ئارام لە باكووری سووریا (ڕۆژئاوای كوردستان) كۆكن، بەڵام مەرجی جیاوازیان هەیە. ئەمریكا بە پلانێكی نوێوە لەگەڵ توركیا لە گفتوگۆدایە و هۆشداریی بە ئەنقەرە داوە كە ڕێگە بە ئۆپەراسیۆنی سەربازی لە ناوچەكە نادات.\nڕۆژنامەی واشنتۆن پۆست ئاشكرای كردووە "ئەمریكا دەیەوێت ئەو ناوچەی ئارامەی دروست دەكرێت، بە درێژیی 140 كیلۆمەتر و قووڵایی 15 كیلۆمەتر بۆ ناو خاكی باكووری سووریا بێت".\nبەوەش ناوچەی ئارام بەپێی پلانی ئەمریكا، یەك لەسەر سێی سنووری نێوان سووریا و توركیا دەگرێتەوە. هەروەها مەرجدار كراوە بەوەی "بە هاوبەشی لەلایەن هێزەكانی ئەمریكا و توركیاوە بەڕێوە ببرێت".\nپلانەكەی ئەمریكا تا ئێستا بە فەرمی ڕانەگەیەندراوە، بەڵام ناوەڕۆكەكەی لەلایەن میدیاكانەوە ئاشكرا كراوە.\nباكووری سووریا ناوچەكانی ڕۆژئاوای كوردستان دەگرێتەوە كە هێزەكانی سووریای دیموكرات بە سەركردایەتیی یەكینەكانی پاراستنی گەل (یەپەگە) تێیدا باڵادەستە. توركیا بوونی ئەو هێزە كوردییانە لە نزیكی سنوورەكەی بە مەترسی بۆ سەر ئاسایشی وڵاتەكەی ناو دەبات.\nڕۆژی 4ی ئەم مانگە ڕەجەب تەیب ئەردۆغان، سەرۆككۆماری توركیا، لە مەراسیمێكدا لە شاری بورسا، وتی "ئێمە چووینە عەفرین و جەرابلوس و باب، ئێستاش دەمانەوێت بچینە ڕۆژهەڵاتی فورات. بە ڕووسیا و ئەمریكامان وتووە كە ناتوانین لەو گاگرە بێدەنگ بین(یەپەگە) كە لەو ناوچەدایە و مەترسییە بۆمان".\nحامی ئاكسۆی، وتەبێژی وەزارەتی دەرەوەی توركیا، مەرجەكانی وڵاتەكەی بۆ دروستكردنی ناوچەی ئارام لە باكووری سووریا ئاشكرا كرد، كە بریتین لەوەی "قووڵایی ناوچەی ئارام ٣٢ كیلۆمەتر بێت، كۆنتڕۆڵی ناوچەكە بەدەست توركیاوە بێت، یەپەگە لەو ناوچەیە بكرێتە دەرەوە".\nئەمە جگە لەوەی توركیا بەنیازە ئاوارە سوورییەكانی وڵاتەكەی لەو ناوچەیەدا نیشتەجێ بكات، كە ئەوەش لەلایەن كوردەوە بە هەوڵی داگیركاری و گۆڕینی دیمۆگرافیای ناوچەكە لێكدراوەتەوە.\nئاڵدار خەلیل، ئەندامی دەستەی بەڕێوەبەریی تەڤگەری كۆمەڵگای دیموكرات (تەڤدەم)، سەبارەت بە دروستكردنی ناوچەی ئارام، دەڵێت "توركیا وا حساب دەكات كە ئێمە بۆ ناوچەی ئارام دەڵێین نا و بەو هۆیەشەوە دەیەوێت ناوچەكە داگیر بكات. ناوچەی ئارام بۆ ئێمە كێشە نییە، بەڵام هەندێك وردەكاریی هەیە كە دەبێت گفتوگۆی لەسەر بكەین".\nئەو بەرپرسەی تەڤدەم كە یەكێكە لە بەرپرسە باڵاكانی كورد لە ڕۆژئاوا، پێی وایە لە پرسی پێكهێنانی ناوچەی ئارامدا، "مەودای ناوچەكە، ئەو هێزانەی لەوێ جێگیر دەكرێن، هەبوونی مەفرەزەی گەڕۆك، ڕەوشی داگیركردن و گۆڕینی دیمۆگرافیای عەفرین"، بابەتی گفتوگۆن.\nئاڵدار خەلیل مەرجەكانی توركیا بە "ڕەتكراوە" لەلایەن بەرپرسانی ڕۆژئاوای كوردستانەوە ناو دەبات و مەرجەكانی كورد بۆ ئەو بابەتە ئاشكرا دەكات. "ئێمە وتوومانە كە هەتا پێنج كیلۆمەتر نابێتە كێشە، لەناو ئەو پێنج كیلۆمەترەدا نابێت شاری تێدا بێت، ئەو شارانەی كە دەكەونە سەر سنوور، دەبێت لە دەرەوەی ناوچەی ئارام بن، هێزەكانی پاراستنی سنووریش دەبێت خەڵكی ناوچەكە بن".\nئێستا شاندێكی سەربازیی ئەمریكا لە توركیایە و ماوەی دوو ڕۆژە بۆ دانوستان لەسەر وردەكارییەكانی دروستكردنی ناوچەی ئارام لەگەڵ بەرپرسانی سەربازیی ئەو وڵاتە لە كۆبوونەوەی بەردەوامدان، ئەوە لەكاتێكدایە هەڕەشەكانی ئەنقەرە بۆ پەلاماردانی ڕۆژئاوای كوردستان بەردەوامە.\nواشنتۆن پۆست دەڵێت "ئەمریكا هەڕەشەكانی توركیای بە جیددی وەرگرتووە و دەیەوێت لەبارەی ناوچەی ئارامەوە لە باكووری سووریا لەگەڵی بگاتە ڕێككەوتن".\nشاندەكەی ئەمریكا لە ڕووی تەكنیكییەوە گفتوگۆ لەسەر دروستكردنی ناوچەی ئارام دەكات، بە تایبەت درێژی و قووڵیی ناوچەی ئارام و چۆنێتی بەڕێوەبردنی.\nد. سەردار عەزیز، لێكۆڵەری سیاسی، پێی وایە سێ سیناریۆ بۆ ڕۆژئاوای كوردستان لەئارادان "یەكەم: گەشتنە ڕێككەوتنی ئەمریكا و توركیا بە ڕەزامەندیی پەیەدە، بۆ دروستكردنی ناوچەی ئارام. دووەم: هێرشی توركیا بۆ سەر ڕۆژئاوای كوردستان و دروستبوونی شەڕ، كە ئەگەری هاتنی سووریا و ڕووسیاش هەیە بۆ ناوچەكە. سێیەم: دەستپێكردنی دانوستان لە نێوان توركیا و پەیەدەدا".\n"چاودێران وەها دەبینن كە ستراتیژی توركیا و ئەمریكا، نەك یەكناگرێتەوە، بەڵكو دژ بە یەكە. لە دۆخێكدا كە توركیا بەردەوام بێت، ئەوا ئەمریكا دەبێت یان بەرگری بكات یان ناوچەكە چۆڵ بكات. چۆڵكردن دەبێتە شكستێك بۆ ئەمریكا كە كاریگەری دەبێت لەسەر پێگەی لە هەموو ناوچەكەدا، چونكە توركیا و ئێران و ڕووسیا و سووریا هەموویان لەم پرسەدا كۆكن"، د. سەردار عەزیز وا دەڵێت.\nتا ئێستا ئەمریكا جەخت لە ڕێگریی هێرشی تاكلایەنەی توركیا بۆ سەر ڕۆژئاوای كوردستان دەكاتەوە و سوورە لەسەر ئەوەی بە گفتوگۆ نیگەرانییەكانی توركیا لەبارەی مەترسیی سەر سنوورەكانی بڕەوێنیًتەوە.\nلە نوێترین كاردانەوەدا مارك ئێسپەر، وەزیری بەرگریی ئەمریكا، ڕایگەیاند "ئەمریكا ڕێگری لە هەر ئۆپەراسیۆنێكی تاكلایەنەی توركیا لە باكووری سووریا دەكات".\nئێسپەر جەختی لەوە كردەوە، واشنتۆن هیوادارە لەبارەی ڕۆژهەڵاتی فوراتەوە لەگەڵ ئەنقەرە بگاتە ڕێككەوتن.\n"ئەوەی ئێمە ئەنجامی دەدەین ڕێگرییە لە هێرشی تاكلایەنە كە زیان بە بەرژەوەندییەكانی ئەمریكا و توركیا و هێزەكانی سووریای دیموكرات دەگەیەنێت"، وەزیری بەرگریی ئەمریكا وای وت.\nلە ئەگەری ڕێكنەكەوتن لەسەر پێكهێنانی ناوچەی ئارام و هێرشی توركیا بۆ سەر ڕۆژئاوای كوردستان، هێزەكانی سووریای دیموكرات بڕیاری ڕووبەڕووبوونەوەی داوە، ئەوەش دەبێتە سەرەتای شەڕێكی نوێ كە پێناچێت بە زویی كۆتایی بێت. ئەمە جگە لەوەی دەبێتە هۆی سەرهەڵدانەوەی گرووپە توندڕەوەكان لە ناوچەكە و مەترسیی دووبارەبوونەوەی سیناریۆكانی چەند ساڵی ڕابردوو.\nنەورۆز ئەحمەد، فەرماندەی گشتیی بڕیارگەی ناوەندیی یەكینەكانی پاراستنی ژن(یەپەژە)، دەڵێت "ئێمە سنوورێكی بەرفراوانمان لەگەڵ توركیا هەیە، ئەگەر شەڕ ڕوو بدات، هەموو ناوچەكە دەبێت بە مەیدانی ڕووبەڕووبوونەوە".\nئەو فەرماندەیەی سووریای دیموكرات جەخت لەوە دەكاتەوە ئەوان بۆ شەڕ ئامادەن.


◄ ئەنجام: Found 1.646, page 1 of 165 Items per page: 🗐 1 🗐 5 🗐 10 🗐 25 🗐 50 🗐 100\n👁 ئی بابەتە 5,656 جارێ وینیان\n📅 00-07-2014 ڕاکەوت و ڕووداو\n📅 کاتوو تۆمارکەردەی Jul 9 2014 8:05PM\n👁 ئی بابەتە 6,639 جارێ وینیان\n- داعش دەستدەگرێت بەسەر 800 گوێرەکەی کوردی شەبەک ل [ زیاتەر... 👁] ✖ ✖ 1 0 ✔ 75% ✍ هـ.ب. 9-7-2014 20:05:41\n👁 ئی بابەتە 5,091 جارێ وینیان\n👁 ئی بابەتە 14,882 جارێ وینیان\n👁 ئی بابەتە 33,699 جارێ وینیان\n📅 01-02-2015 ڕاکەوت و ڕووداو\n📅 کاتوو تۆمارکەردەی Feb 1 2015 11:25AM\n👁 ئی بابەتە 14,637 جارێ وینیان\n- دەیڤید گرانج لیوای خانەنشینکراوی سوپای ئەمریک [ زیاتەر... 👁] ✖ ✖ ✖ 1 9 ✔ 82% ✍ هـ.ب. 1-2-2015 11:25:38\n👁 ئی بابەتە 48,089 جارێ وینیان\n📅 01-03-2015 ڕاکەوت و ڕووداو\n📅 کاتوو تۆمارکەردەی Mar 1 2015 9:45AM\n👁 ئی بابەتە 8,166 جارێ وینیان\nباشووری کوردستان - داعش لە بەرزاییەکانی سوڵتان عە [ زیاتەر... 👁] ✖ ✖ ✖ 1 7 ✔ 94% ✍ هـ.ب. 1-3-2015 9:45:18\n| کاتوو وەشکەردەیو لاپەڕەی: 1,092 چرکە!


Apps, Medical July 07, 2018 15:23\nDownload هەتوانی پزیشکی TFM latest version\nSo what is هەتوانی پزیشکی TFM aplication ?\nConsidering that introduced upon this هەتوانی پزیشکی TFM aplication already hold a ratting: 10.0 . it is definitely nice it represents هەتوانی پزیشکی TFM aplication is during wonderful need from the user since it turns into a good feed back.\nهەتوانی پزیشکی TFM aplication download 2018 Descriptions & Features\nپزیشکی بە زمانێکی ئاسان\nگەشەپێدەر توانا فەقێ مەحمود\nهەتوانی پزیشکی TFM بەرنامەیەکی پزیشکی کوردیە بۆ ئاشانابونی تاکی کورد بە بەشی پزیشکی بە هەموو بوارەکانیەوە پڕۆگرامەکە زیاتر لە ١٠٠٠ بابەتی پزیشکی تێدایە لە ١٠ بەش پێکهاتوە\nبەرنامەکە ١٠٠% بە خۆڕاییە\nتێکڕایی بابەتەکانی هەتوانی پزیشکی TFM ئوفلاینن\nواتە هێڵی ئینتەرنێتی ناوێ\nوەک هاندانێک بۆ من\nپلە بدەن بە ئەپەکە و کۆمێنتی خۆتان بنوسن لە پلەی ستۆر\nزیاد کردنی چەند تایبەتمەندیەک:\nگۆڕینی باکگراوندی ناوەڕۆک\nگۆڕینی ڕەنگی فۆنت\nزیادکردنی چەند فۆنتێک\nزیادکردنی ئەنیمەشن بۆ لیست و ناوەڕۆک\nهەتوانی پزیشکی TFM aplication Xda Detail\nRating: 10.0 | Number of votes: 192\nCreator : twanafaqe.hatwanipzishkytfm\nهەتوانی پزیشکی TFM Apk installer\nهەتوانی پزیشکی TFM aplication for iPhone IOs\nDownload هەتوانی پزیشکی TFM aplication aio downloader ios\nهەتوانی پزیشکی TFM aplication for Android\nDownload هەتوانی پزیشکی TFM aplication appdroid apk latest\nTFM downloader screenshots 1\nTFM downloader screenshots 2\nTFM downloader screenshots 3\nTFM downloader screenshots 4\nهەتوانی پزیشکی TFM aplication For PC Windows 10/8/7/Xp/Vista & MAC\nIf you plan to make use of هەتوانی پزیشکی TFM aplication on your hard drive or laptop device accompanied by windows 7 8 10 and Macbook os you could start doing a bit of conditions like these particular tutorial\nHow to download هەتوانی پزیشکی TFM for pc windows 10 7 8 Mac ?\nBefore you running هەتوانی پزیشکی TFM for p . c The first process you’ll want to have bluestack on your personal computer. Download Here Bluestack\nSince has done now the here we are at choosing bluestack and download هەتوانی پزیشکی TFM app for pc.\nAccessible the bluestack emulator after that, over your android emulator screen input “ هەتوانی پزیشکی TFM ” in search box at right position\nContinue with the instalation process. Truly as if you download and installing هەتوانی پزیشکی TFM app inside your Android Device\nPromptly after finishing after all, you are able start using هەتوانی پزیشکی TFM For Pc Windows 10/7/8 or Mac\nThanks for Read Free Download هەتوانی پزیشکی TFM apk xda\nIf you would like ask for this هەتوانی پزیشکی TFM for Android and هەتوانی پزیشکی TFM For PC windows 10 be sure you leave response or just to say hola\nTags: Free Download هەتوانی پزیشکی TFM apk, هەتوانی پزیشکی TFM aio downloader, هەتوانی پزیشکی TFM apk download 2018, هەتوانی پزیشکی TFM apk xda, هەتوانی پزیشکی TFM for pc, هەتوانی پزیشکی TFM for windows, هەتوانی پزیشکی TFM Free Download\nRelated Posts of "Free Download هەتوانی پزیشکی TFM apk xda"


سعودیە یەک ملیار دۆلار بە قەرز دەداتە عێراق\nوەزیری پلاندانانی عێراق ڕایگەیاند، وڵاتەکەی بە گرنگییەوە دەڕوانێتە پەیوەندییەکانی لەگەڵ سعودیە و دەیەوێت مەودای هاوکارییەکانی نێوانیان فراوانتر بکات و ڕایگەیاند، بڕیارە سعودیە بە بڕی ملیارێک دۆلار قەرزێکی درێژ مەودا بدات بە عێراق.\nخاد بەتال، وەزیری پلاندانانی عێراق ڕایگەیاند :"سەردانەکەی ئەم دواییەمان بۆ شانشینی سعودیە سەرکەوتووە بووە و ژمارەیەک ڕێککەوتن لە بواری بازرگانی، وەبەرهێنان و کۆنترۆڵ کواڵێتی کراوە و چاوەڕوانی ڕەزامەندی پەرلەمانی عێراق دەکات بۆ ئەوەی لەئایندەیەکی نزیکدا لەنێوان هەردوو وڵاتدا واژووبکرێن".\nئاماژەبەوەشکرد : "عێراق بەنیازە بە مەودایەکی فراوان پەیوەندییە ئابورییەکانی لەگەڵ وڵاتی سعودیە پتوتربکات بەتایبەتی لە بوارەکانی کشتوکاڵ، پیشەسازی، خزمەتگوزارییەکان، وەبەرهێنان وپەرپێدان بە ڕوڵی کەرتی تایبەت".\nوەزیری پلاندانانی عێراق ڕوونیشکردەوە: "وڵاتی سعودیە بەنیازە قەرزێک بە ڕێکارێکی ئاسان ودرێژمەودا بەبڕی ملیارێک دۆلاربدات بەعێراق".\nوتیشی: "لە هەمانکاتدا هەردووڵا هاوڕان لەسەر پارێزگاریکردن لە بەرهەمی ناوخۆ و نیشتیمانی هەردولا".


جیهان, ٣١ ی مانگی ده ٢٠١٩\nپـێنجشه‌ممه ٣١ ی مانگی ده ٢٠١٩\nی مانگی ده ٣١, ٢٠١٩\nڕێکخراوی داعش کوژرانی ئەبوبەکرد بەغدادی پشت ڕاستکردەوە\nڕۆژی یەکشەممەی ڕابردوو سەرۆکی ئەمەریکا دانۆڵد ترامپ ڕایگەیاند ڕابەری ڕێکخراوی داعش ئەبوبەکر بەغدادی لە هێرشێکی هێزە تایبەتیەکانی ئەمەریکادا کوژراوە\nبەهۆی تەقینەوەی بوتڵی غاز لە ناو شەمەندەفەرێک لە پاکستان دەیان کەس گیانیان لەدەست‌دەدەن\nپاش تەقینەوەی بوتڵی غاز لە ناو شەمەندەفەرێکی پاکستان لە ڕۆژی پێنجشەممە بەلایەنی کەم 74 کەس گیانیان لەدەستداوە و دەیان کەسی تریش بریدنار بوون. کاربەدەستان دەڵێن هەندیک کەس لە کاتێکدا گیانیان لەدەستداوە کە بەهۆی گڕەکەوە خۆیان فڕێ داوەتە خوارێ.\nجۆن برینان: دەستوەردانی ڕوسیا لە هەڵبژاردنەکاندا کاریگەری لەسەر هەندێک لە دەنگەکان هەبووە\nبەڕێوبەری دەزگای هەواڵگری ناوەندی ئەمەریکا ( سی ئای ئەی ) جۆن برینان وتی دەستوەردانی ڕوسیا لە هەڵبژاردنەکانی سەرۆکایەتی ئەمەریکا لە ساڵی 2016 کاریگەری هەبووە لەسەر بۆچوونی هەندێک لە دەنگدەران\nئەمەریکا گرتە ڤیدیۆی هێرشەکەی سەر بەغدادی بڵاودەکاتەوە\nوەزارەتی بەرگری ئەمەریکا یەکەمین گرتە ڤیدیۆی هێرشەکەی هیزە تایبەتییەکانی ئەمەریکای بۆ سەر شوێنەکەی ئەبوبەکرد بەغدادی بڵاوکردەوە کە بووە هۆی کوژرانی بەغدادی، هەروەها هۆشیاریشیدا لەوەی ڕێکخراوەکە لەوانەیە هێرشی تۆڵە سەندنەوە ئەنجام بدەن\nیەکێتی ئەوروپا 466 ملیۆن یۆرۆ وەکو یارمەتی پێشکەشی سودان دەکات\nدەزگای هەواڵی سودان وتی وڵاتانی یەکێتی ئەوروپا 466 ملیۆن یۆرۆ وەکو یارمەتی مرۆیی پێشکەشی سودان دەکەن، ئەمەش دوای کۆبوونەوەکەی نێوان شاندێکی یەکێتیەکە و وەزیری دەرەوەی سودان لە خەڕتووم\nمنوچن: ئەمەریکا لیستی سزاکانی تورکیا دەپارێزێت تاوەکو لەکاتی پێویستدا بەکاریان بهێنێت\nوەزیری خەزێنەی ئەمەریکا ستیڤن منوچن وتی بەڕێوبەرایەتییەکەی سەرۆکی ئەمەریکا دانۆڵد ترامپ لیستی تایبەتی سزاکان بۆ سەر تورکیا دەپارێزێت تاوەکو لەکاتی پێویستدا بەکاریان بهێنێت، بەڵام تا ئێستا ڕازین لەسەر ئاگربەستەکەی سوریا کە بووە هۆی لابردنی سزاکانی سەر تورکیا\nسەرچاوە: حەریری ئامادەیە دووبارە پۆستی سەرۆک وەزیری لوبنان وەربگرێتەوە بەڵام بە مەرج\nسەرچاوەیەکی نزیک لە سەعد حەریرییەوە وتی حەریری ئامادەیە پۆستی سەرۆک وەزیری لوبنان وەربگرێتەوە بە مەرجێک بتوانێت بەخێرایی چاکسازیی بکات تاوەکو وڵاتەکە بەدووربخات لە داڕمانی ئابووری\nدوو پشتیوانیکەری سەرەکی سەرۆک وەزیری عێراق عادل عەبدولمەهدی ڕێکەوتن لەسەر کارکردن بۆ لەکارلابردنی عەبدولمەهدی هاوکات لەگەڵ توندبوونەوەی خۆپیشاندانەکان دژی حکومەت لە بەغداد و زۆربەی شارەکانی باشووری وڵات کە زۆرینەیان شیعەن\nنوێنەری ئەمەریکا بۆ سوریا: ئەمەریکا نیگەرانە سەبارەت بە ڕەوشی سوریا\nنوێنەری تایبەتی ئەمەریکا بۆ سوریا گوێل ڕایبێرن نیگەرانی خۆی دەربڕی سەبارەت بە " ڕەوشی مەترسیداری باکووری ڕۆژهەڵاتی سوریا " و داوای لە هەموو لایەنەکان کرد لەپێناو سەقامگیری ناوچەکە کاربکەن\nڕێکخراوی داعش بێدەنگە سەبارەت بە کوژرانی ڕابەرەکەی و بەدوای خەلیفەیەکدا دەگەڕێت\nڕێکخراوی داعش بێ دەنگی هەڵبژاردووە سەبارەت بە کوژرانی ڕابەرەکەی ئەبوبەکر بەغدادی و ئەمەش ئاماژەیەکە بۆ ڕووخانی هەیکەلی سەرکردایەتی ڕێکخراوەکە کە هەوڵدەدات جێگرەوەیەک بدۆزێتەوە\nڕەفایل گرۆسی بە سەرۆکی نوێی IAEA هەڵدەبژێردرێت\nڕەفایل گرۆسی ئەرجەنتینی ڕۆژی سێشەممە وەکو سەرۆکی نوێی ئاژانسی چاودێری ناوکی نەتەوە یەکگرتووەکان هەڵبژێردرا کە بەتایبەتی کارەکانی پەیوەست دەبێت بە چاودێریکردنی ڕێککەوتنی هەستیاری ناوکی ئێران.\nوەزارەتی بەرگری ئەمەریکا وتی واشنتن بە بەکارهێنانی " هێزێکی بێ پایان " بەرپەرچی هەموو هەوڵێک دەداتەوە بۆ دەرهێنانی کێڵگە نەوتییەکانی سوریا لەژێر دەسەڵاتی ئەو هێزانەی سوریا کە ئەمەریکا پشتیوانیان لێدەکات


كه‌ركووك.. شانۆی نیشتمانێكی نوێ نمایش ده‌كرێت\n:: PM:01:47:12/11/2020 \nبڕیاره بۆ ماوه‌ی سێ ڕۆژ شانۆگه‌رییه‌ك له شاری كه‌ركووك بۆ گه‌نجانی ئه‌و شاره نمایش بكرێت.\nئه‌مڕۆ پێنجشه‌م 12ی تشرینی دووه‌م، ڕۆكان جاف به‌رپرسی ڕاگه‌یاندنی سه‌نته‌ری ڕۆشنبیری كه‌ركووك به "وشه"ی ڕاگه‌یاند، "ئه‌مڕۆ شانۆی نیشتمانێكی نوێ له شاری كه‌ركووك له ناو سه‌نته‌ری ڕۆشنبیری كه‌ركووك نمایش ده‌كرێت".\nزیاتر گوتی، شانۆی (نیشتمانێكی نوێ) سه‌عات چواری ئێواره نمایش ده‌كرێت و نرخی بلیته‌كه‌ی ته‌نیا دوو هه‌زار دیناره، له نووسینی عه‌لی زه‌یدییه و وه‌رگێڕانی به‌رزان مه‌لا ئه‌مین و ئه‌ڵوه‌ند كاوه كردوویانه، له ئاماده‌كردن و ده‌رهێنانی ئالان هیوایه.\nئاشكرای كرد، شانۆگه‌رییه‌كه ڕۆژانی 12 و 13 و 14ی تشرینی دووه‌م به‌رده‌وام ده‌بێت له نمایش.\nلای خۆیه‌وه نه‌ژاد نه‌جم سه‌رپه‌رشتیاری گرووپی شانۆی ھه‌وار له كه‌ركووك به "وشه"ی ڕاگه‌یاند، ئه‌مڕۆ له سه‌نته‌ری ڕۆشنبیری كه‌ركووك، چاوه‌ڕێی گه‌نجانی كه‌ركووك و تامه‌زرۆیانی هونه‌ر ده‌كه‌ین، ھیوادارم ماندووبوونی چه‌ند مانگی ئه‌م ھاوڕییانه‌مان به ھاتنان ماندووبوونیان كه‌م بكه‌نه‌وه".\nئاماژه‌ی دا، "له دایكبوونی نمایشێك ڕێك ئازار و خه‌م و گرفتی ژانێكی گه‌وره‌ی ھه‌یه له‌م وڵاته، ھێنده به‌زه‌حمه‌ت كارێكی ھونه‌ری و شانۆیی به‌رھه‌م دێت وھێنده ماندووت ده‌كات، بۆیه با ھه‌موومان ئاماده بین له نمایشی نیشتمانێكی نوێ".\nسه‌نته‌ری ڕۆشنبیری كه‌ركووك ماوه‌یه‌كه ده‌ستی به چالاكییه هونه‌رییه‌كان كردووه‌ته‌وه و گه‌نجانی شاره‌كه‌یش به گڕوتینه‌وه به‌شداری خول و سیمینار و فێستیڤاڵ و شانۆگه‌ری و سینه‌ما و بابه‌ته هونه‌ری و ئه‌ده‌بییه‌كان ده‌كه‌ن.


فه‌رمانبه‌رانی خاڵی گومرگی كه‌ركوك-سلێمانی ده‌ستگیرده‌كرێن\nسەرەتا › PUKmedia › فه‌رمانبه‌رانی خاڵی گومرگی كه‌ركوك-سلێمانی ده‌ستگیرده‌كرێن\n(هەواڵ كوردستان)- به‌تۆمه‌تی وه‌رگرتنی به‌رتیل، سه‌رجه‌م فه‌رمانبه‌رانی خاڵی گومرگی كه‌ركوك - سلێمانی، ده‌ستگیركران و ئه‌ندامێكی ئه‌نجومه‌نی نوێنه‌رانی عیراقیش ده‌ڵێت، دانانی ئه‌و خاڵه گومرگیانه له‌ده‌ره‌وه‌ی یاسایه.به فه‌رمانی ده‌سته‌ی نه‌زاهه‌ی عیراق و به تۆمه‌تی وه‌رگرتنی به‌رتیل، سه‌رجه‌م فه‌رمانبه‌رانی خاڵی گومرگی كه‌ركوك - سلێمانی ده‌ستگیركران.\nئه‌و بڕیاره‌ی ده‌سته‌ی نه‌زاهه دوای ئه‌وه‌دێت كه‌ژماره‌یه‌ك كۆمپانیاو بازرگان دژ به فه‌رمانبه‌رانی خاڵی گومرگی نێوان كه‌ركوك – سلێمانی، سكاڵایان تۆماركردو دواتر له لایه‌ن وه‌زاره‌تی ناوخۆی عیراقه‌وه داوا له‌ده‌سته‌ی نه‌زاهه كرا له‌و بابه‌ته بكۆڵێته‌وه‌و دوای لێكۆڵینه‌وه‌ش ده‌ركه‌وتووه كه بڕی پاره‌ی دیاریكراو به‌فه‌رمانی كاربه‌ده‌ستانی ئه‌و خاڵه گومرگییه له‌سه‌ر بازرگاكان زیادكراوه‌و بۆ ئه‌و مه‌به‌سته‌ش سه‌رجه‌م فه‌رمانبه‌رانی ئه‌و خاڵه سنوورییه ده‌ستگیركراون.\nله‌و باره‌یه‌وه‌شه‌وه مه‌ریوان نه‌سره‌دین ئه‌ندامی ئه‌نجومه‌نی نوێنه‌رانی عیراق له پارێزگای كه‌ركوك بۆ PUKmedia ده‌ستگیركردنی ئه‌و فه‌رمانبه‌رانه‌ی پشتڕاستكرده‌وه‌و وتی: ئاگاداری ده‌ستگیریكردنی ئه‌و فه‌رمانبه‌رانه‌م، به‌ڵام هێشتا لێكۆڵینه‌وه له بابه‌ته‌كه به‌رده‌وامیی هه‌یه.\nوتیشی: هه‌ر له‌سه‌ره‌تای دانانی ئه‌و خاڵه گومرگییانه‌وه ئێمه به راشكاوانه له‌دژی بووین، چونكه ئه‌و بڕیاره له‌گه‌ڵ یاساو ده‌ستوردا ناگونجێت ، له‌گه‌ڵ ئه‌وه‌شدا كێشه‌ی زۆری بۆ هاووڵاتیان و بازرگاكان و خاوه‌ن كۆمپانیاكان دروستكردوه، ئه‌مه‌ش به‌زیانی خه‌ڵكی كه‌ركوك شكاوه‌ته‌وه.\nPUKmedia دیار ستار \nهەڵوێستە وهەواڵ - 24-08-2019\nزنجیرە درامای بیرەوەری - بەشی 39


20:31 - 25 پووشپەڕ 2719\nئاژانسی کوردپا: چوار لاوی دەستبەسەرکراوی خەڵکی سنە، بە دانانی بارمتە، بە شێوەی کاتی ئازاد کران.\nبەپێی هەواڵی گەیشتوو بە ئاژانسی هەوالدەریی کوردپا، ڕۆژی سێشەممە، ٢٥ی پووشپەڕ، چوار لاوی دەستبەسەرکراوی خەڵکی شاری سنە، بە ناوەکانی \_"هێمن محەممەدیان، پووریا ناسری، یادگار جەعفەری و یاسین کەریمی\_"، بە دانانی بارمتە بە شێوەی کاتی ئازاد کران.\nبە وتەی سەرچاوەیەکی ئاگادار، ئەو چوار لاوە، پاش ڕۆژێک لێپرسینەوە لە گرتنگەی ئیدارەی ئیتلاعاتی سنە، بۆ زیندانی ناوەندیی شاری سنە گواسترابوونەوە.\nئەو سەرچاوەیە هەروەها زیادی کردووە: \_"ئەو چوار لاوە کوردە لە پەیوەندی لەگەڵ لەبەرکردنی جلوبەرگی کوردی لە سیهەمین ساڵوەگەڕی تێرۆرکرانی دوکتور قاسملوو، ڕێبەری کاریزماتیکی گەلی کورد، لێپرسینەوەیان لێکراوە\_".\nئەو سەرچاوەیە هەروەها وتی: \_"هێزەکانی ئیتلاعات دەستیان بە سەر مۆبایلەکانی ئەو چوار کەسەدا داگرتووە و پێیانیان نەداونەتەوە\_".


خه‌ونی كوردستان\_ ژیان و به‌سه‌رهاتی د. قاسملوو كه‌وته بازاره‌وه. – Peshmergekan\nئه‌م په‌ڕتووكه به تایبه‌ت له ٣٠هه‌مین ساڵیادی تیرۆری د. قاسملوودا كه‌وتۆته بازاره‌وە.\nکوردستان میدیا: کتێبی ژیان و مەرگی دوکتور “قاسملوو”، بە ناوی “خەونی کوردستان”، لە واشنتۆن پەردەی لەسەر لادرا.\nڕۆژی یەکشەممە، ٢٣ی پووشپه‌ڕ، کتێبی ژیان و مه‌رگی ڕێبه‌ری كورد، “دوکتور عەبدولڕەحمان قاسملوو”، له‌ژێر ناوی “خه‌ونی كورستان”، پەردەی لەسەر لادرا.\nئەو کتێبە له ٥٤٠ لاپه‌ڕه و له قه‌باره‌یه‌كی مامناوه‌ندیدا و به زمانی ئینگلیزی، خراوەتە بازاڕەوه، كه نووسەری ئەو کتێبە، “کارۆل پرۆنهۆبێر”، ڕۆژنامه‌وان و نووسه‌ری “ڤێنێزۆئێلا”یی و دۆستی نزیكی شه‌هید دوکتور قاسملوو، باس له ژیان و به‌سه‌رهاتی ئەو ڕێبەرەی گەلی کورد و خه‌باتی ڕزگاریخوازانه‌ی كوردستانی ڕۆژهه‌ڵات به ڕێبه‌ریی حیزبی دێموكرات ده‌كات.\nسه‌ره‌تا له ساڵی ٢٠٠٨ی زایینی، نووسه‌ر، کتێبێکی له‌سه‌ر به‌شێک له ژیانی سیاسی و به‌سه‌رهاتی دوکتور قاسملوو به زمانی “سپانیۆلی” نووسیوه و له “کاراکاس” چاپی کردووه، پاشان ساڵی دواتر نووسه‌ر بۆ خۆی ئه‌و کتێبه‌ی کردووه به “ئینگلیزی” و له ٣٠ی دێسامبری ٢٠٠٩، له ئامریکا چاپ و بڵاو كرایه‌وه كه دواتر كتێبه‌كه كراوه‌ته كوردی و له ژووئیه‌ی ٢٠٠٩دا، له هه‌ولێر چاپ كراوه و پاشان بە چەند زمانی دیکە وەرگێڕانی بۆ کراوە.\n“کارۆل پرۆنهۆبێر” پێی وایه كه وه‌رگێڕانی په‌رتووكه‌كه‌ی بۆ سه‌ر زمانی كوردی و زاراوەی سۆرانی، ده‌سكاری كراوه و له‌گه‌ڵ ده‌قی سه‌ره‌كی، كه ئینگلیزییه، یه‌ك ناگرێته‌وه. هه‌ر بۆیه وه‌كوو ڕێزگرتن له خه‌باتی دوکتور قاسملوو، هه‌روه‌ها پاراستی ئه‌مانه‌ت و نه‌شێواندنی مێژوو، سه‌رله‌نوێ ئه‌و كتێبه‌ی پاش پێداچوونه‌وه‌ی ورد و ده‌ستخستنی زانیاریی نوێ سەبارەت بە تێرۆری دوکتور قاسملوو، چاپ و بڵاو كرده‌وه.\nڕۆژی یه‌ك‌شه‌ممه، ٢٣ی پووشپەڕ، “کارۆل پرۆنهۆبێر”، له چوارچێوه‌ی كۆڕیادی شه‌هیدانی ڤییه‌ندا له واشنتۆن، وێڕای پێشكه‌شكردنی وتارێكی گرینگ، کە له‌سه‌ر چۆنیه‌تیی خه‌باتی دوکتور قاسملوو بۆ ناساندنی دۆزی کورد پێشكه‌شی كرد وتی: “ئاشنابوونم له‌گه‌ڵ دۆزی كورد ده‌گەڕێته‌وه بۆ ئاشنابوونم له‌گه‌ڵ فیلمسازی به‌ناوبانگی كورد “یه‌ڵماز گونای”، له فێستیڤاڵی فیلمی “كه‌ن”، كه وه‌ك ژۆرناڵیستێك تێیدا به‌شدار ببووم. له‌سه‌ر داوای “یه‌ڵماز گونای”، زیاتر هه‌وڵم دا خۆم له‌گه‌ڵ سیاسه‌ت تێكه‌ڵ بكه‌م و پتر له‌سه‌ر زێدی خۆم و ئا‌مریكای لاتین لێكۆڵینه‌وه بكه‌م و شوێن پرسه سیاسییه‌كان بكه‌وم“.\nناوبراو هەروەها وتیشێ: “له ڕێگای یه‌ڵماز گونایه‌وه، له‌گه‌ڵ كه‌سایه‌تییه سیاسیه‌كانی تری كورد وه‌ك “كه‌نداڵ نه‌زان” ئاشنا بووم كه، ئه‌ویش منی به “دوكتور قاسملوو” ناساند. ئاشنا بوونم له‌گه‌ڵ دوكتور قاسملوو تایبه‌ت بوو، چونكه دوكتور قاسملوو به‌هۆی شاره‌زابوونی به زمانگەلی جیاواز، قسه‌كردن له‌گه‌ڵی ئاسان بوو، كه هه‌ر له ڕێگای ئه‌ویشه‌وه سه‌فه‌ری كوردستانم كرد و پتر له‌گه‌ڵ خه‌باتی كورد بۆ ئازادی ئاشنا بووم“.\nدواتر “كارۆل” باسی له‌وه كرد كه كتێبەكه ئاكامی پەیوه‌ندیی قوڵ و دۆستانه له‌گه‌ڵ دوكتور قاسملوو و هه‌روه‌ها تێكه‌ڵاوبوونی له‌گه‌ڵ جووڵانه‌وه‌ی ڕزگاریخوازانه‌ی كورد له ڕۆژهه‌ڵاتی كوردستان بووه، به‌ڵام له هه‌مووی گرینگتر “داوای شه‌خسی دوكتور قاسملوو بوو، كه داوای كردبوو پاش مه‌رگی بۆ ناساندنی دۆزی كورد كتێبێك له‌سه‌ر ژیانی بنووسرێته‌وه.”\nله بڕگه‌ی كۆتایی سیمینارەكه‌دا، نووسه‌ر په‌رتووكه‌كه‌ی بۆ ده‌یان كه‌س له ئه‌ویندارانی شه‌هید قاسملوو واژۆ كرد.